Η Γενιά του Πλούτου: 25 Χρόνια Αχαλίνωτου Καπιταλισμού και τα Δεινά του - VICE\nΗ Γενιά του Πλούτου: 25 Χρόνια Αχαλίνωτου Καπιταλισμού και τα Δεινά του\nΤο καινούργιο ντοκιμαντέρ «Generation Wealth», της Lauren Greenfield, δίνει στους θεατές μια πολύ λυπηρή εικόνα της εμμονής μας με τον πλούτο και τη νιότη.\nΚείμενο Susannah Edelbaum\n05 Μάρτιος 2018, 5:15am\nΤο 2012, το ντοκιμαντέρ The Queen of Versailles (Η Βασίλισσα των Βερσαλλιών) παρουσίαζε μια ζοφερή εικόνα του πλούτου στην Αμερική: παρακολουθεί τον David και τη Jackie Siegel, ένα ζευγάρι από τη Φλόριντα που έχτιζαν μια εξωφρενικά μεγάλη έπαυλη, όταν η ύφεση του 2008 βούλιαξε τα οικονομικά τους. Η σκηνοθέτιδα, Lauren Greenfield, αρχικά ήθελα να καταγράψει την κατασκευή του μεγαλύτερου σπιτιού για μια οικογένεια στις ΗΠΑ, αλλά τελικά έγινε μάρτυρας του τέλους των εργασιών, της απόλυσης του προσωπικού και των παιδιών και των σκυλιών που ξαμολήθηκαν στο τεράστιο ημιτελές σπίτι.\nΣτην πρόσφατη Berlinale (Διεθνές Φεστιβάλ Κινηματογράφου Βερολίνου), η Greenfield παρουσίασε το δεύτερο ντοκιμαντέρ της για τον καπιταλισμό και τα δεινά του: το Generation Wealth (Η Γενιά του Πλούτου), μια ευρεία και τελικά προσωπική εκτίμηση της σύγχρονης ανάγκης μας για όλο και περισσότερα πράγματα. Το ντοκιμαντέρ καλύπτει 25 χρόνια και περιλαμβάνει συνεντεύξεις μιας ευρείας γκάμας ανθρώπων –διευθυντές στριπτιζάδικων, μόνες μητέρες, μπον βιβέρ του Λος Άντζελες, εργάτριες του σεξ και νικήτριες παιδικών καλλιστείων– που η Greenfield συναντά ξανά και ξανά, εξετάζοντας προσεκτικά την επίδραση του εθισμού στον πλούτο και τα δολώματά του. Κάποιοι από τους συνεντευξιαζόμενους, όπως ο δημοσιογράφος Chris Hedges, κάνουν μια αποστασιοποιημένη εκτίμηση, ενώ άλλοι βιώνουν τις επιπτώσεις των επιλογών του μέσα στα χρόνια. Όλοι, όμως, δείχνουν ότι αυτός ο εθισμός γίνεται ολοένα χειρότερος.\nΚάποια από τα άτομα που εξετάζει η Greenfield αναλογίζονται τι συμβαίνει και αλλάζουν κατά τη διάρκεια του ντοκιμαντέρ. Άλλα όχι. Μια γυναίκα που ψηφίστηκε καλύτερο σώμα στο Λύκειο του Μπέβερλι Χιλς στα τέλη της δεκαετίας του ’90 είναι τώρα μια στοχαστική, σκεπτόμενη 42χρονη. Μια άλλη, φιλόδοξο στέλεχος εταιρείας διαχείρισης κεφαλαίων, φαίνεται απλώς να μεταφέρει μια εμμονή με τη δουλειά και τα λεφτά στη μικρή κόρη της, που απέκτησε μέσω παρένθετης μητέρας. Η Mickie Wood, μητέρα της Eden, σταρ του Toddlers and Tiaras (Nήπια και Τιάρες) απομακρύνει την κόρη της από τον κόσμο των καλλιστείων κατά το διάστημα που γυρίζεται το ντοκιμαντέρ, αλλά λέει ότι θα το έκανε ξανά, αν είχε την επιλογή. Ένας Ισλανδός ναυτικός που έγινε τραπεζικός και ξανά ναυτικός φαίνεται ολότελα ανακουφισμένος που η ενδιάμεση αλλαγή καριέρας του τελείωσε. Η Kacey Jordan, που απεικονίζεται αρχικά ως νυν και στη συνέχεια ως πρώην ηθοποιός πορνό, είναι ξεκάθαρη για την πρώην καριέρα της: «Ήμουν εθισμένη».\nΤο ντοκιμαντέρ διατυπώνει τη θέση ότι δεν έχει σημασία αν είναι περισσότερα λεφτά, στάτους, δόξα ή επιτυχία: Πολλοί από μας απλώς θέλουμε υπερβολικά πολλά, αποκλείοντας αξίες όπως η οικογένεια, η γενναιοδωρία, η ταπεινότητα ή απλώς η ισορροπία.\nΜετά από μια φεστιβαλική προβολή, κάθισα με την Greenfield και τη ρώτησα από πού προήλθαν αυτές οι παθολογίες και τι μπορεί να σημαίνουν για μας. Η συνέντευξη τροποποιήθηκε και συμπυκνώθηκε ελαφρώς για λόγους σαφήνειας.\nΗ Greenfield σε ένα από τα πολυτελή μπάνια, ενός από τα άτομα που καταγράφει.\nBroadly: Το ντοκιμαντέρ καλύπτει πολλαπλές εμμονές: με τον πλούτο, τη νιότη, την επιτυχία. Από πού προέρχονται;\nLauren Greenfield: Για μένα, που είναι και ο λόγος που ξεκίνησα να εξετάζω την περίπτωση της μητέρας μου (σ.σ. για πρώτη φορά για την Greenfield, στρέφει την κάμερα και στη δική της καριέρα και οικογένεια), ο εθισμός οφείλεται στο ότι έχεις ένα τραύμα, ένα κενό που προσπαθείς να καλύψεις. Στην περίπτωση της ομορφιάς και της δόξας, προσπαθούμε να το καλύψουμε με κάτι που δεν ικανοποιεί την έλλειψη και δεν διορθώνει το πρόβλημα, έτσι θέλουμε όλο και περισσότερα. Υπάρχουν ανασφάλειες, άγχη. Στη δική μου περίπτωση, νομίζω το διαζύγιο των γονιών μου με έκανε να νιώθω ανασφαλής και με έκανε να το ρίξω στη δουλειά. Η ανασφάλεια είναι κομμάτι του μηχανισμού του καπιταλισμού.\nΟ καπιταλισμός ακμάζει με το να βρίσκει τον φόβο, την ανασφάλεια: «Μπορείς να το διορθώσεις, αν σου πουλήσω αυτήν τη δίαιτα ή αυτό το τζιν». Φοβερός τρόπος να πουλάς πράγματα. Παρόλα αυτά, ο τρόπος που λειτουργεί από την πλευρά του καταναλωτή είναι πως όταν αποκτήσουμε κάτι, θέλουμε κάτι άλλο.\nΠιστεύεις ότι αυτή η διεστραμμένη κουλτούρα γύρω από τον πλούτο και τα δολώματά του είναι χειρότερη στις ΗΠΑ απ’ ό,τι αλλού;\nΠιστεύω ότι είναι χειρότερα στις ΗΠΑ και νομίζω ότι είναι χειρότερα στο Λος Άντζελες. Είναι σαν να είσαι στο μάτι του κυκλώνα και σύντομα θα είναι έτσι στην Ευρώπη και στην Ασία και σε άλλα μέρη. Νομίζω ότι αυτό που βλέπουμε στο ντοκιμαντέρ είναι ότι η παγκοσμιοποίηση και τα media οδηγούν την κατάσταση, συχνά τα αμερικανικά media, που φτάνουν παντού, μαζί με το branding και τις αξίες του επιχειρηματικού καπιταλισμού, που είναι παγκόσμιες.\nΝομίζω ότι στις ΗΠΑ και ιδίως στο Λος Άντζελες έχουμε πιο αδύναμους θεσμούς που παρέχουν αντισταθμιστικές αξίες. Στην Ευρώπη, θεωρώ πως οι θεσμοί της θρησκείας, της παράδοσης και της οικογένειας είναι ακόμη πιο ισχυροί, έτσι προβάλουν λίγη αντίσταση στην ποπ κουλτούρα και στις αξίες του καπιταλισμού, αλλά όχι πολλή. Νομίζω ότι πολλοί γονείς θα πουν, «Α, το βλέπω αυτό στα παιδιά μου».\nΟ κορεσμός των social media κάνει αυτά τα προβλήματα χειρότερα για τις νεότερες γενιές;\nΑυτή είναι κατά κάποιο τρόπο η ουσία του ντοκιμαντέρ. Χορεύουμε στο κατάστρωμα του Τιτανικού. Είναι σαν την πτώση της Ρώμης. Χειροτερεύει ολοένα. Νομίζω ότι τα social media και ο εθισμός των νέων στην οθόνη που βλέπουμε τώρα είναι κατά μία έννοια χειρότερο από οτιδήποτε έχουμε δει. Ξέρουμε ότι είναι εθισμός και ταυτόχρονα εκθέτουμε τους νέους στην πορνογραφία και τη βία. Νομίζω πως ο τρόπος που οι άνθρωποι προβάλλονται στα social media είναι το πλέον ακραίο της δυναμικής τους. Νομίζω ότι τα τελευταία 25 χρόνια τα πάντα χειροτέρεψαν και χειροτερεύουν με γεωμετρική πρόοδο.\nΠλούσιοι νέοι με τα κάμπριό τους.\nΠώς κερδίζεις την εμπιστοσύνη των ανθρώπων που καταγράφεις; Κάποιοι μιλούν για πράγματα που δεν λέγονται.\nΑπλώς προσπαθώ να βρω κοινό έδαφος και να είμαι ξεκάθαρη ότι δεν τους κρίνω. Πιστεύω ότι το τήρησα σε αυτό το ντοκιμαντέρ – νομίζω πως είμαι επικριτική απέναντι στην κουλτούρα αυτήν, αλλά όχι στα άτομα και στην αντίδρασή τους. Θεωρώ πως αν κρίνουμε, χάνουμε την ουσία. Η ουσία είναι ότι είμαστε όλοι συνένοχοι σ’ αυτήν την υπόθεση και πρέπει να σκεφτούμε για μας και να μην βλέπουμε τους άλλους ως τέρατα ή ως κάτι ξένο.\nΜεγάλωσες στο Λος Άντζελες και πήγες Λύκειο στο Crossroads. Πώς ήταν να βλέπεις την άνοδο των Kardashians (σ.σ. μια φωτογραφία της Kim από το Γυμνάσιο εμφανίζεται στο βιβλίο του Generation Wealth);\nΜέσα σε μια γενιά, περάσαμε από το να συγκρινόμαστε με τους γείτονες, στο να συγκρινόμαστε με αυτούς που βλέπουμε στην τηλεόραση, οι οποίοι ζουν μια πολύ πιο πλούσια ζωή. Αυτό μας κάνει να θέλουμε αυτού του είδους τα πράγματα. Αυτή η ιδέα –ότι από εκεί που συγκρινόμασταν με τους γείτονες, τώρα συγκρινόμαστε με τις Kardashians– τις έκανε πολύ σημαντικές στη δουλειά μου. Προτού συνδέσω όλα όσα συνέβαιναν, η Kim ήταν άλλη μια σταρ ενός reality. Ποτέ δεν είχα σκεφτεί τη φράση «Keeping Up With the Kardashians» και πόσο βάθος έχει (σ.σ. τίτλος του reality show, που παραπέμπει στη φράση «keeping up with the Joneses» -«Συμβαδίζοντας με τους Joneses»- η οποία αναφέρεται στη σύγκριση που τείνουμε να κάνουμε με τους γείτονές μας).


ΤΑ ΝΕΑ ΣΤΗΝ ΕΛΛΑΔΑ: ΕΞΕΤΑΖΕΤΑΙ ΚΑΙ Η ΑΠΟΦΥΓΗ ΤΩΝ ΠΕΡΙΦΕΡΕΙΑΚΩΝ ΕΚΛΟΓΩΝ - Βενιζέλος: "Αποκλείονται οι βουλευτικές εκλογές"\nΕΞΕΤΑΖΕΤΑΙ ΚΑΙ Η ΑΠΟΦΥΓΗ ΤΩΝ ΠΕΡΙΦΕΡΕΙΑΚΩΝ ΕΚΛΟΓΩΝ - Βενιζέλος: "Αποκλείονται οι βουλευτικές εκλογές"\nΣτη Νέα Υόρκη βρίσκεται από το βράδυ του Σαββάτου ο πρωθυπουργός κ. Αντώνης Σαμαράς, ο οποίος, αμέσως μετά την άφιξή του, συναντήθηκε στο ξενοδοχείο που διαμένει με τον αντιπρόεδρο της κυβέρνησης, κ. Ευάγγελο Βενιζέλο, ο οποίος στη συνεχεία αναχώρησε για την Αθήνα.\nΟι κ.κ. Σαμαράς και Βενιζέλος έκαναν αμοιβαία ενημέρωση και συζήτησαν και τις εξελίξεις μετά τις συλλήψεις του γενικού γραμματέα και των βουλευτών της Χρυσής Αυγής.\nΑμέσως μετά τη συνάντησή τους ο κ. Βενιζέλος, μιλώντας στους δημοσιογράφους, απέκλεισε κατηγορηματικά το ενδεχόμενο γενικών βουλευτικών εκλογών. Ανέφερε επίσης ότι διερευνώνται οι συνταγματικές δυνατότητες, για να αποφευχθούν ακόμη και οι περιφερειακές εκλογές σε περίπτωση παραίτησης των βουλευτών της Χρυσής Αυγής λόγω της καταχρηστικής άσκησης της δυνατότητας.\nΕξέφρασε πάντως και την εκτίμηση ότι μάλλον δε θα χρειαστεί, αφήνοντας να εννοηθεί ότι οι βουλευτές της Χρυσής Αυγής δε θα προχωρήσουν σε ομαδική παραίτηση.\n«Οι δημοκρατίες έχουν μηχανισμούς αυτοπροστασίας» δήλωσε ο κ. Βενιζέλος και πρόσθεσε ότι η κυβέρνηση στηρίζει τη Δικαιοσύνη, που είναι επίσης θεσμός προστασίας της Δημοκρατίας.\nΟ πρόεδρος του ΠΑΣΟΚ δεν έκρυψε την ικανοποίησή του από την εξέλιξη που είχαν τα πράγματα καθώς, όπως θύμισε, εδώ και πολύ καιρό επέμενε στη δραστική αντιμετώπιση της Χρυσής Αυγής.\nΆφησε όμως και αιχμή για τον ΣΥΡΙΖΑ, λέγοντας ότι βλέπει αμηχανία από την πλευρά της Κουμουνδούρου και το συνέδεσε με το γεγονός ότι η Χρυσή Αυγή ήταν από τα κόμματα που αποδοκίμαζαν το μνημόνιο, όπως άλλωστε και ο ΣΥΡΙΖΑ.\nΟ κ. Βενιζέλος ανέφερε ακόμη ότι σύντομα θα κατατεθεί στη Βουλή το νέο αντιρατστιστικό νομοσχέδιο, που όμως θα περιλαμβάνει και διατάξεις ευρύτερα για την προστασία της Δημοκρατίας. Προς τούτο θα συναντήθει σύντομα με τον υπουργό Δικαιοσύνης.\nΤέλος, ο κ. Βενιζέλος ανέφερε ότι προχωρά και η προγραμματική συμφωνία των δύο κομμάτων της συγκυβέρνησης, που θα δοθεί στη δημοσιότητα με τη νέα Σύνοδο της Βουλής.


Πασχαλινή δράση των Ανιχνευτών της Μυτιλήνης στην Επαρχία Πλωμαρίου - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Δελτία τύπου / Κοινωνία / Λεσβος / Πάσχα / Πασχαλινή δράση των Ανιχνευτών της Μυτιλήνης στην Επαρχία Πλωμαρίου\n4/16/2018 05:00:00 μ.μ. Δελτία τύπου, Κοινωνία, Λεσβος, Πάσχα\nΓεμάτη γνώσεις και μοναδικές εμπειρίες ήταν η πασχαλινή δράση των Ανιχνευτών της Μυτιλήνης (μεγάλων εφήβων Προσκόπων) το τριήμερο 12 με 14 Απριλίου στην Επαρχία Πλωμαρίου.\nΗ δράση ξεκίνησε με την έρευνα και την επίσκεψη σε ένα άγνωστο στους πολλούς οικισμό, τη Λούβα ή Λουβιοχώρι στην ορεινή επαρχία Πλωμαρίου, κοντά στο Παλαιοχώρι.\nΠρόκειται για τη «Σπιναλόγκα» της Λέσβου, τον οικισμό όπου απομονώνονταν άγνωστο από πότε αλλά σίγουρα έως και τα μέσα του 20ου αιώνα οι πάσχοντες από τη νόσο του Χάνσεν, τη λέπρα ή λούβα στην τοπική Λεσβιακή διάλεκτο απ’ όπου και το όνομα του οικισμού. Οι Ανιχνευτές έφθασαν στον οικισμό περπατώντας από τον κεντρικό δρόμο ως εκεί που είχαν εντοπίσει και βρήκαν τα απομεινάρια της ανθρώπινης δυστυχισμένης παρουσίας με επίκεντρο το πολύ παλιό εκκλησάκι του Αϊ Γιώργη. Επίσης συνέλεξαν πληροφορίες από ανθρώπους που έχουν ιδιοκτησίες και δραστηριοποιούνται στην περιοχή ενώ συζήτησαν με βάση βιβλιογραφικά δεδομένα. Τόσο για τον οικισμό στον οποίο βρέθηκαν που το όνομα του είχε καταστεί συνώνυμο του απόλυτου κακού - «άει στ’ Λούβα» έλεγαν αντί για «άει στο δάολο» - όσο για τη «μυθική» αρρώστια μια από τις αρχαιότερα καταγεγραμμένες ασθένειες που ήταν τόσο συνδεδεμένη με το κοινωνικό στίγμα και τον αποκλεισμό.\nΕπίσης οι Ανιχνευτές συναντήθηκαν με τον γεωγραφικό Αντιδήμαρχο Πλωμαρίου Μανώλη Αρμενάκα με τον οποίο συζήτησαν τα προβλήματα της Επαρχίας και τις αναπτυξιακές του προοπτικές.\nΣτην παγκόσμια γνωστή ποτοποιία «Βαρβαγιάννη» ενημερώθηκαν για τη διαδικασία παραγωγής του ούζου και για τη συμβολή της παραγωγής του στην τοπική οικονομία. Επίσης συζήτησαν για την ομορφιά του προϊόντος ως συστατικού της καλής παρέας καθώς και για τους κινδύνους από την υπερβολική κατάνάλωση του.\nΤέλος οι Ανιχνευτές επισκέφθηκαν τον παραδοσιακό ταρσανά, τον τελευταίο στο Πλωμάρι και έναν από τους τελευταίους στο Αιγαίο και γνώρισαν το επάγγελμα του παραδοσιακού καραβομαραγκού.\nΟι Ανιχνευτές συζήτησαν με τον καραβομαραγκό Δούκα Γιαμμουγιάννη για την τέχνη που ταυτίζεται με τη ναυτική –ναυπηγική μας παράδοση. Και η οποία εν έτη 2018, έτος ευρωπαϊκής πολιτιστικής κληρονομιάς, χάνεται με την ολέθρια μείωση των ξύλινων αλιευτικών σκαφών, των παραδοσιακών καρνάγιων, της τέχνης του καραβομαραγκού, που με τα χέρια τους και το μεράκι τους, κατάφεραν να χτίσουν ξακουστά ξύλινα σκαριά.\nΕπίσης μέσω του ντοκιμαντέρ «Ξυλοναυπηγική και καραβομαραγκοί στο Πλωμάρι» που είδαν σε προβολή του πολιτιστικού σύλλογο Πλωμαρίου «το Πόλιον» ενημερώθηκαν για μια τέχνη που δυστυχώς σταδιακά χάνεται και μαζί της χάνονται όχι μονάχα αυτά τα σκαριά αλλά και ολόκληρος ο κόσμος του ταρσανά με τους μαστόρους, τους βαφείς, καλαφάτες, ιστιοράφτες, αρμαδώρους, μηχανικούς, παραγιούς, τα εργαλεία, τη γλώσσα, τους στίχους, τα τραγούδια τους.\nΗ Περιφερειακή Εφορεία Προσκόπων Λέσβου ευχαριστεί θερμά τον γεωγραφικό Αντιδήμαρχο Πλωμαρίου Μανώλη Αρμενάκα, το προσωπικό του πολιτιστικού πολυκέντρου του Πολιχνίτου, τον Παναγιώτη Καμπούρη και τους ανθρώπους του χωριού, για τη θερμή φιλοξενία.\nΕπίσης ευχαριστούμε τον πολιτιστικό σύλλογο «το Πόλιον» και την πρόεδρο του Μυρσίνη Ματαράγκα – Βαρτή, τους Γιάννη Πατερέλλη, Ειρήνη Πατερέλλη, Ευαγγελία Μουτζούρη, Χαράλαμπο Πετρέλλη, Κώστα Φωτιάδη, Δούκα Γιαμουγιάννη, Στάθη Βαρβαγιάννη και το προσωπικό της ποτοποιίας «Βαρβαγιάννη», για τη συμβολή τους στην υλοποίηση της δράσης.


Πέτρος Μπιρμπίλης | Andro\n-Σκύλος ή γάτα; Έλεγα «ποτέ σκύλο» γιατί φοβόμουν την δέσμευση. Μου ήταν αδιανόητο. Είχα λοιπόν γάτες μέχρι μια ηλικία. Στο σύνολο τρεις. Ο αρσενικός, ο Ψίτης, έζησε 19 χρόνια, Τον αγάπησα πολύ και τον χάρηκα. Ήταν φοβητσιάρης, μ’ ένα ύφος σαν χαμένος διαρκώς, κι αυτό με... Περισσότερα\nβιβλίοΜπελ ΕτουάλΠέτρος Μπιρμπίλης\nαθόντουσαν φρόνιμες. Η κάθε μια στο κρεβάτι της. – Καλησπέρα, μπήκε βάρια κι ασήκωτη η νοσηλεύτρια. Είχε έρθει, για να φέρει τα φάρμακα τους, όπως και χτες, και προχτές, και χιλιάδες άλλα πρωινά και απογεύματα, την ίδια πάντα ώρα. – Λοιπόν, έχουμε και λέμε. Τα... Περισσότερα\nΔεν είχα πάει ποτέ στο Μενίδι. Πόσο μάλλον στο Ζεφύρι, στον καταυλισμό των τσιγγάνων που αποτελούσε ανέκαθεν άβατο για τον υπόλοιπο κόσμο. Οι ιστορίες που ακούμε κατά καιρούς, με πιο πρόσφατο τον τραγικό θάνατο του νεαρού μαθητή από εξοστρακισμένη σφαίρα, δεν είναι φυσικά επινοημένες ούτε... Περισσότερα\nΠαρότι στη διάρκεια της ζωής μου έχουν επηρεάσει τη σκέψη μου σημαντικά βιβλία ‒ανάμεσα στα οποία ξεχωρίζω το «Ίδε ο Άνθρωπος», του Νίτσε και το «Άκου Ανθρωπάκο», του Βίλχελμ Ράιχ, χωρίς βεβαίως να εξαιρώ αρκετούς μείζονες και ελάσσονες ποιητές‒, κατόπιν μιας γρήγορης ψυχαναλυτικής διαδρομής, ανακαλύπτω... Περισσότερα


26 Ιουνίου 2016 – Solidaridad_griega\nΟ Αλιέντε, γιατρός στο επάγγελμα, γεννήθηκε στις 26 Ιουνίου 1908 στο Βαλπαραϊσο της Χιλής. Στις 4 Νοεμβρίου 1970 έγινε Πρόεδρος της χώρας, και μάλιστα ο πρώτος μαρξιστής πρόεδρος που γνώρισε η Χιλή. Αυτό για το οποίο πάλεψε ο Αλιέντε ήταν η πολιτική χειραφέτηση της χώρας του. Δεν θα επέτρεπε στη Χιλή να είναι ένα ακόμη προτεκτοράτο των Ηνωμένων Πολιτειών. Συνεχίστε την ανάγνωση «Σαλβαδόρ Αλιέντε ακόμα ζωντανός στη μνήμη των λαών της Λατινικής Αμερικής»\nLiberation 26 Ιουνίου 2016 1 σχόλιο\nΟ Αρχηγός του Στρατού Ραούλ Κάστρο Ρους, Πρόεδρος των Συμβουλίων των Υπουργών και του Κράτους, είχε μια αδερφική συνάντηση το μεσημέρι της Παρασκευής με το σύντροφο Νικολάς Μαδούρο Μόρος, Πρόεδρο της Μπολιβαριανής Δημοκρατίας της Βενεζουέλας, τον οποίο αποχαιρέτησε στην σκάλα του αεροπλάνου (φωτο) με το οποίο ο Βενεζολάνος Πρόεδρος επέστρεψε στη χώρα του. Συνεχίστε την ανάγνωση «Αδερφική συνάντηση στην Αβάνα, Ραούλ Κάστρο – Νικολάς Μαδούρο»\nLiberation 26 Ιουνίου 2016 26 Ιουνίου 2016


Κρίσιμη συνεδρίαση του ΤΧΣ για την Εθνική Τράπεζα - BizNews Κρίσιμη συνεδρίαση του ΤΧΣ για την Εθνική Τράπεζα - BizNews\nHome > τράπεζες > Κρίσιμη συνεδρίαση του ΤΧΣ για την Εθνική Τράπεζα\nΚρίσιμη συνεδρίαση του ΤΧΣ για την Εθνική Τράπεζα\nΟι αναπάντεχες εξελίξεις στην Εθνική Τράπεζα με την αδυναμία του Ταμείου Χρηματοπιστωτικής Σταθερότητας (ΤΧΣ), που είναι και ο βασικός μέτοχος, να εκλέξει τον εκλεκτό του στην Προεδρία της Τράπεζας καθιστούν κρίσιμη τη σημερινή του συνεδρίαση.\nΠληροφορίες αναφέρουν πως το ΤΧΣ δεν έχει βγάλει απ' το τραπέζι τη σύγκληση έκτακτης γενικής συνέλευσης της Εθνικής με θέμα την άρση της εμπιστοσύνης στο διοικητικό συμβούλιο (που η πλειοψηφία του ψήφισε κατά της πρότασης του ΤΧΣ), κάτι το οποίο θα εξετάσει πολύ σοβαρά κατά τη σημερινή του συνεδρίαση. Το ΤΧΣ είχε προτείνει για τη θέση του Προέδρου τον κ. Δημήτρη Τσιτσιράγκο ενώ η πρόταση της Διοίκησης που υπερψηφίστηκε από οκτώ μέλη του ΔΣ ήταν ο κ. Παναγιώτης Θωμόπουλος.\nΥπενθυμίζεται ότι το Γενικό Συμβούλιο του Ταμείου αποτελείται από 9 μέλη, 4 Έλληνες και 5 ξένους. Στους Έλληνες περιλαμβάνονται ο πρόεδρος Γ. Μιχελής, ο απερχόμενος Διευθύνων Συμβουλος Χριστόφορος Στράτος, ο εκπρόσωπος της ΤτΕ Βασίλειος Σπηλιωτόπουλος και η εκπρόσωπος του υπουργείου Οικονομικών Κερασίνα Ραυτοπούλου. Κάνοντας Like στο Facebook ενημερώνεστε άμεσα για τα νέα άρθρα -->\nοικονομία τράπεζες 12:07 μ.μ.


«Παραλήρημα» των Τιράνων για τις δολοφονίες Αλβανών στην Ελλάδα -Τι απαντούν ΥΠΕΞ και ΕΛ.ΑΣ. - Verianet\n«Παραλήρημα» των Τιράνων για τις δολοφονίες Αλβανών στην Ελλάδα -Τι απαντούν ΥΠΕΞ και ΕΛ.ΑΣ.\nΤην ανησυχία του για τους θανάτους τεσσάρων Αλβανών πολιτών στην Ελλάδα τις τελευταίες δύο εβδομάδες εξέφρασε το υπουργείο Εξωτερικών της γειτονικής χώρας.\nΜάλιστα, καλεί την κυβέρνηση να βάλει φρένο στη Χρυσή Αυγή ή σε άλλες εξτρεμιστικές ομάδες που προσπαθούν να «παραβιάσουν την ασφάλεια και την αξιοπρέπεια των Αλβανών που ζουν και εργάζονται» στην Ελλάδα.\nΤο υπουργείο Εξωτερικών της Αλβανίας κάνει αναφορά στον θάνατο του 18χρονου Αλβανού στην Καβάλα, το βράδυ της Τρίτης, εκφράζοντας συλλυπητήρια στους οικείους τους. Σημειώνεται ότι σύμφωνα με νεότερες πληροφορίες, 17χρονος φίλος και συμπατριώτης του ομολόγησε ότι πυροβόλησε τον άτυχο νεαρό, υποστηρίζοντας ότι αυτό έγινε έπειτα από μια αδέξια κίνηση, ενώ του έδειχνε ένα όπλο.\n«Αυτή είναι η τέταρτη δολοφονία Αλβανού πολίτη τις τελευταίες δύο εβδομάδες. Το υπουργείο Εξωτερικών της Αλβανίας εκφράζει την ανησυχία του για αυτή τη σειρά δολοφονιών Αλβανών στην Ελλάδα τις τελευταίες δυο ημέρες», σημειώνεται στην ανακοίνωση. «Το υπουργείο Εξωτερικών εκφράζει την αγανάκτησή του για την απώλεια των ζωών των συμπατριωτών μας, η οποία είναι ακόμη πιο βαθιά εξαιτίας των καθυστερήσεων στην εξιχνίαση αυτών των υποθέσεων από τις ελληνικές αρχές», αναφέρεται ακόμη.\n«Το υπουργείο Εξωτερικών καταδικάζει το εξτρεμιστικό υπόβαθρο και τη ρητορική μίσους που συνυπάρχει με αυτά τα γεγονότα στη γειτονική χώρα και καλεί τις ελληνικές αρχές και καταδικάσουν και να σταματήσουν οποιαδήποτε προσπάθεια από τη Χρυσή Αυγή ή άλλες εξτρεμιστικές ομάδες που προσπαθούν να παραβιάσουν την ασφάλεια και την αξιοπρέπεια των Αλβανών πολιτών που ζουν και εργάζονται στη γειτονική χώρα», τονίζει ακόμη η ανακοίνωση.\nΣημειώνεται, ότι στην υπόθεση δολοφονίας 63χρονου Αλβανού εργάτη στην Κέρκυρα- η σορός του οποίου βρέθηκε σε χαντάκι- υπήρξαν καταγγελίες ότι ο δράστης είναι Χρυσαυγίτης.\n«Σε καμία περίπτωση δεν θα επιτρέψουμε να γίνουν συνήθεια οι ξενοφοβικές εκκλήσεις τους στα κανάλια επικοινωνίας τους ούτε θα δεχτούμε την άθλια και εθνικιστική θυματοποίηση οποιουδήποτε που δεν χάνει ευκαιρία να επιτεθεί στην Αλβανία σε ευρωπαϊκά φόρουμ», τονίζει ακόμη το αλβανικό υπουργείο Εξωτερικών.\n«Υπό αυτές τις συνθήκες, όταν οι πολίτες μας βιώνουν την πίεση μίας άνευ προηγούμενου καμπάνιας μίσους και βίας, το υπουργείο Εξωτερικών εκφράζει τη δέσμευση της Αλβανίας να παράσχει στα θύματα και τις οικογένειές τους όλη την απαραίτητη νομική και οικονομική υποστήριξη για να προστατεύσουν τα θεμελιώδη δικαιώματά τους ως μέλη της μεγαλύτερης ευρωπαϊκής κοινότητας που ζει, σπουδάζει και συνεισφέρει στην Ελλάδα επί δεκαετίες», καταλήγει η ανακοίνωση.\nΕΛ.ΑΣ.: Ολες οι υποθέσεις έχουν εξιχνιαστεί\nΑπό την πλευρά της, η Ελληνική Αστυνομία απάντησε ότι όλες οι πρόσφατες υποθέσεις ανθρωποκτονιών Αλβανών στη χώρα μας έχουν εξιχνιαστεί.\nΤο ελληνικό υπουργείο Εξωτερικών πέρασε στην αντεπίθεση, κάνοντας λόγο για απαράδεκτες γενικεύσεις που δεν ανταποκρίνονται στην πραγματικότητα, ενώ συνέστησε στη γειτονική χώρα ψυχραιμία και αυτοσυγκράτηση ενόψει του τελικού πορίσματος για τον θάνατο του Κωνσταντίνου Κατσίφα.\n«Η Ελλάδα είναι μία ευρωπαϊκή χώρα, όπου το Κράτος Δικαίου λειτουργεί αποτελεσματικά. Οι αρμόδιες Αρχές επιλήφθηκαν άμεσα των υποθέσεων που αναφέρει το Υπουργείο Εξωτερικών της Αλβανίας, οι οποίες διερευνήθηκαν και ήδη εξιχνιάστηκαν, ως αναφέρεται άλλωστε και σε σχετική ανακοίνωση της Ελληνικής Αστυνομίας», δήλωσε ο εκπρόσωπος του υπουργείου Εξωτερικών, Αλέξανδρος Γεννηματάς.\n«Η αποφασιστικότητα των Ελληνικών Αρχών να πατάξουν το έγκλημα σε κάθε μορφή του είναι δεδομένη. Ομοίως επαναλαμβάνουμε την αυτονόητη καταδίκη μας σε κάθε μορφή βίας και ρατσισμού, που μπορεί να κοστίσει και ανθρώπινες ζωές.\nΟι γενικεύσεις που επιχειρεί το αλβανικό Υπουργείο Εξωτερικών συνδέοντας διαφορετικές ποινικές υποθέσεις και αποδίδοντάς αυτές σε "ακήρυκτη εκστρατεία μίσους και βίας", δεν ανταποκρίνονται στην πραγματικότητα και είναι απαράδεκτες», συμπλήρωσε.


Η δεξιά τσέπη του ράσου: Ο σιωπηλός πόνος απέναντι στο δημόσιο πένθος - Fosonline\nΗ δεξιά τσέπη του ράσου: Ο σιωπηλός πόνος απέναντι στο δημόσιο πένθος\nΣάββατο, 11 Μαϊ 2019 13:57\nO Kώστας Χαλέμος είδε την ταινία «Η δεξιά τσέπη του ράσου» και γράφει τη γνώμη του...\n«Όταν αγαπάς, πρέπει να αγαπάς τα πράγματα ολόκληρα, πρέπει να αγαπάς και τον θάνατό τους...». Ο Βικέντιος, νεοχειροτονημένος μοναχός τότε, δεν είχε συναισθανθεί το βάρος της κουβέντας αυτής. Θυμήθηκε τα λόγια του γέροντα Συμεών όταν έχασε πάνω στη γέννα τη σκυλίτσα του κι απόμεινε έρμος και μόνος στο μοναστήρι…\nΤο μοναστήρι σκαρφαλωμένο στα βράχια, αγναντεύει το πέλαγος. Ο Βικέντιος βιώνει την απώλεια της μοναδικής συντροφιάς του, τη μέρα που πεθαίνει ο αρχιεπίσκοπος. Υψώνει μεσίστια τη σημαία. Μόνο εκείνος ξέρει ότι το έκανε για κείνη, όχι για τον μεγάλο νεκρό.\nΤρία σκυλάκια του έκανε η Σίσι. Μα μόνο το ένα άντεξε. Ο Βικέντιος παίρνει τη θέση της μάνας του και αγωνίζεται να το αναστήσει, όσο στην Αθήνα εξελίσσεται η μάχη της διαδοχής… Παράλληλα αναστοχάζεται τη ζωή του, ξαναμετρά τη πίστη του, επαναπροσδιορίζει το όρια της μοναχικότητάς του…\nΤο βιβλίο «Η δεξιά τσέπη του ράσου» του Γιάννη Μακρυδάκη είναι από τα αγαπημένα μου. Με είχε αγγίξει βαθύτατα όταν το πρωτοδιάβασα πριν από δέκα περίπου χρόνια. Ίσως γιατί μου ήταν οικείο το μέρος που διαδραματίζεται η ιστορία, ίσως γιατί γνώριζα τον πραγματικό μοναχό Βικέντιο.\nΒλέποντας την ομώνυμη ταινία του Γιάννη Λαπατά, τολμώ να πω, ότι βίωσα ξανά τα ίδια συναισθήματα. Η συγκίνηση με κατέλαβε από τις πρώτες κιόλας σκηνές, μάλιστα ούτε που το κατάλαβα πως κύλησε ένα δάκρυ από τα μάτια μου. Η ταινία είναι πλημμυρισμένη από γαλήνη, ανθρωπιά, ευαισθησία, τρυφερότητα. Διαθέτει πολύ καλές ερμηνείες, υπέροχη μουσική και μια ατμόσφαιρα που σε υποβάλλει…\nΚαι βέβαια εκπέμπει μηνύματα ζωής. Ο σιωπηλός πόνος αντιπαραβάλλεται με το δημόσιο πένθος. Το ασήμαντο με «το σημαντικό». Η μοναχικότητα με την κοσμικότητα. Στο τέλος της προβολής νιώθεις ότι και συ κάτι κουβαλάς στη δεξιά τσέπη του «ράσου» σου. Κάτι, που σου δίνει τη δύναμη να προχωρήσεις…


LACOSTE LEROND BL 1 CAM 7-33CAM1032024\nΚωδικός Altershops: - Κωδικός Κατασκευαστή: 7-33CAM1032024\nΤο LACOSTE LEROND BL 1 CAM δεν πρέπει να λείπει από καμία ανδρική γκαρνταρόμπα. Χάρη στο χρώμα του και τον σχεδιασμό του, μπορεί να συνδυαστεί με κάθε ντύσιμο και να φορεθεί κάθε στιγμή της ημέρας. Διαθέτει άνω μέρος από ποιοτικό δέρμα και συνθετικό, υφασμάτινη εσωτερική επένδυση και σόλα από καουτσούκ. Ο εσωτερικός πάτος τεχνολογίας Ortholite του θα σας προστατέψει από κραδασμούς και θα σας παρέχει άνεση στο περπάτημα.


Ε.Α.Α.Λ.Σ. Συνάντηση με τον Αρχηγό ΛΣ! - eaals.com\nPublished on 12 Μαρτίου, 2018 | by eaalsadmin\nΕ.Α.Α.Λ.Σ. Συνάντηση με τον Αρχηγό ΛΣ!\nΕ.Α.Α.Λ.Σ: Παρέμβαση – Αποτελέσματα συνάντησης με Αρχηγό ΛΣ\nΣτο περιθώριο στης συνάντησης μας με τον Υπουργό Ναυτιλίας επισκεφθήκαμε τον κ. Αρχηγό ΛΣ Αντιναύαρχο ΛΣ ΡΑΠΤΗ Σταμάτη.\nΣτη σύσκεψη που ακολούθησε παρουσία των δύο Υπαρχηγών κ.κ. ΚΛΙΑΡΗ και ΠΑΡΑΣΚΕΥΑ Αντιναυάρχων ΛΣ, ως θεσμικοί εκπρόσωποι των σε αφυπηρέτηση στελεχών Λ.Σ.-ΕΛΑΚΤ, θέσαμε υπόψη του τα θέματα που μας απασχολούν καθώς τις θέσεις, απόψεις και τα αιτήματα μας.\nα. Ζητήσαμε την ενεργή συμμετοχή του κ. Αρχηγού,ως εποπτεύοντος του ΤΑΛΣ,για τη Νομοθετική τακτοποίηση της εκκρεμότητας αναφορικά με το ΤΑΛΣ (νέος τρόπος υπολογισμού, εισφορών) ώστε απρόσκοπτα πλέον να καταβληθεί το δικαιούμενο εφάπαξ βοήθημα από το ταμείο σε όσους αποστρατεύθηκαν 01/01/2017 και εντεύθεν.\nβ. Ζητήσαμε την συναίνεση και στήριξη του για την τροποποίηση της Υπουργικής απόφασης του Λογαριασμού Αλληλοβοηθείας Προσωπικού (ΛΑΠ) ώστε να συμμετέχουν σε αυτόν και τα εν αποστρατεία στελέχη ΛΣ με τις ίδιες υποχρεώσεις και δικαιώματα. Εξάλλου τα σημερινά εν αποστρατεία στελέχη από συστάσεως του λογαριασμού ήταν συνδικαιούχοι αφού κατέβαλλαν τις ανάλογες και μέχρι την αποστρατεία τους εισφορές. Η πρόταση μας θα ενισχύσει περαιτέρω τα αποθεματικά του Λογαριασμού.\nγ. Ζητήσαμε την από την πλευρά του ανάληψη πρωτοβουλιών για τη χορήγηση των δικαιούμενων ξιφών στους εν αποστρατεία συναδέλφους αξιωματικούς Λ.Σ. προερχόμενους εξ Υπαξ. που δυστυχώς (με υπαιτιότητα της Υπηρεσίας) στερήθηκαν ως την ελάχιστη ηθική ανταμοιβή για τις υπηρεσίες που προσέφεραν ως Αξιωματικοί ΛΣ.\nδ. Ζητήσαμε την ενεργή συμμετοχή και υποστήριξη στο δίκαιο αίτημα για την επαναφορά του ισχυόντων αναφορικά με τις ακτοπλοϊκές μετακινήσεις των αποστράτων.\nΓια όλα τα ως άνω αιτήματα,δεσμεύθηκε την στήριξη του με την ανάληψη άμεσων από την πλευρά του πρωτοβουλιών έως την οριστική επίλυση τους.\nΤέλος δηλώσαμε την αμέριστη στήριξη μας στις διεκδικήσεις και ανάγκες των εν ενεργεία στελεχών του ΛΣ. που σήμερα εξακολουθούν να δοκιμάζονται από τις σημαντικές ελείψεις τόσο σε στελεχιακό δυναμικό όσο σε μέσα και εξοπλισμό.\nΩς νέο Διοικητικό Συμβούλιο της ΕΑΑΛΣ διαβεβαιώνουμε τους συναδέλφους ότι καταβάλουμε κάθε δυνατή προσπάθεια ώστε να ανταποκριθούμε με επάρκεια στην εντολή που μας έδωσαν για την επίλυση των δίκαιων αιτημάτων τους.


Η Google αποκαλύπτει τα 10 χειρότερα passwords | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΗ Google αποκαλύπτει τα 10 χειρότερα passwords\nΟ καλύτερος φίλος του ανθρώπου μπορεί να προστατεύσει το σπίτι του, αλλά όχι τον online λογαριασμό του. Για αυτό λοιπόν, η χρήση του ονόματος του κατοικίδιου σας σε password είναι μία από τις χειρότερες επιλογές που θα μπορούσατε να κάνετε.\nΤα αποτελέσματα πρόσφατης μελέτης της Google, όπου συμμετείχαν 2000 άνθρωποι, ήταν ανησυχητικά: O περισσότερος κόσμος επιλέγει passwords βάσει στοιχείων που είναι εύκολα διαθέσιμα στον καθένα. Αυτό σημαίνει ότι οι προσωπικοί λογαριασμοί μπορούν εύκολα να παραβιαστούν.\nΤα 10 χειρότερα passwords, σύμφωνα με τη μελέτη, είναι τα εξής:\n1.\tΟνόματα κατοικίδιων\n2.\tΗμερομηνία επετείου\n3.\tΗμερομηνία γενεθλίων κάποιου μέλους της οικογένειας\n4.\tΌνομα παιδιού\n5.\tΌνομα κάποιου άλλου μέλους της οικογένειας\n6.\tΗμερομηνία γέννησης\n7.\tΑγαπημένη εορτή\n8.\tΑγαπημένη ομάδα\n9.\tTο όνομα του αγαπημένου\n10.\tΗ λέξη «Password»\nEάν λοιπόν έχετε χρησιμοποιήσει κάποια από τα παραπάνω passwords, θα ήταν καλό να το αλλάξετε. Αυτά τα στοιχεία μπορούν εύκολα να βρεθούν μέσω του Facebook ή άλλων μέσων κοινωνικής δικτύωσης.\nΕπίσης, οι μισοί περίπου από τους ερωτηθέντες (48%) έχουν αναφέρει τα passwords σε κάποιον άλλο, ενώ ένα ποσοστό 3% το έχει γράψει σε χαρτάκι που έχει κολλήσει πάνω στον υπολογιστή.\nΗ δημιουργία του σωστού password είναι μια διαδικασία που παραμελείται για χάρη της ευκολίας. Το password είναι όμως είναι εξίσου σημαντικό με τα κλειδιά του σπιτιού σας. Θα αφήνατε λοιπόν τα κλειδιά σας οπουδήποτε;\nΠροηγούμενο άρθροO Μύλος των Ξωτικών περιμένει συμμετοχές\nΕπόμενο άρθροΣυγγνώμη από τον κ. Barilla στους gay


Mi blog lah! – Page 109 – Το ιστολόγιό μου\nΑνάγνωση “RSS feed” από Mozilla Firefox\nΓια Mozilla Firefox υπάρχει μια ενδιαφέρουσα επέκταση για την ανάγνωση “RSS feeds” (παροχές RSS;) που ονομάζεται RSS Reader. Καλύτερα να το εγκαταστήσετε από την αρχική σελίδα του έργου, στην περίπτωση που έχετε παλαιότερη έκδοση του firefox. Δείτε παρακάτω πως φαίνεται: Δεν έχω καταφέρει να βρω αν είναι δυνατόν να αλλάξει η γραμματοσειρά απεικόνισης του περιεχομένου …\nfirefox, hellug, text, χρήση\nPermanent link to this article: https://blog.simos.info/%ce%b1%ce%bd%ce%ac%ce%b3%ce%bd%cf%89%cf%83%ce%b7-rss-feed-%ce%b1%cf%80%cf%8c-mozilla-firefox/\nΙστορικό της διανομής Gentoo (και λίγο από Ελλάδα)\nΣτο developerWorks υπάρχει το πρώτο μέρος ενός άρθρου για την ιστορία της διανομής GNU/Linux Gentoo. Τα άτομα πίσω από το Gentoo επιδικώκουν να κάνουν τη διανομή μία από τις πιο δημοφιλές. Υπάρχει ελληνική ομάδα για τη διανομή Gentoo και μπορείτε να έρθετε σε επαφή μαζί τους στο forum που ειδικά έχουν ξεκινήσει για το ελληνικό …\n10, developer, forum, Linux\nPermanent link to this article: https://blog.simos.info/%ce%b9%cf%83%cf%84%ce%bf%cf%81%ce%b9%ce%ba%cf%8c-%cf%84%ce%b7%cf%82-%ce%b4%ce%b9%ce%b1%ce%bd%ce%bf%ce%bc%ce%ae%cf%82-gentoo-%ce%ba%ce%b1%ce%b9-%ce%bb%ce%af%ce%b3%ce%bf-%ce%b1%cf%80%cf%8c-%ce%b5%ce%bb%/\nΕξελίξεις για το γραφικό περιβάλλον X\nΠριν από λίγο ολοκληρώθηκε ένα συνέδριο (XDevConf) στην Αμερική για το γραφικό περιβάλλον και το Linux. O Frederico Mena-Quintero κράτησε σημειώσεις και τις έκανε διαθέσιμες στο blog του [πρώτο], [δεύτερο]. Το έτος αυτό θεωρείται το έτος για το Linux στην επιφάνεια εργασίας (desktop) και οι σημειώσεις είναι αρκετά ενδιαφέρουσες για τις εξελίξεις που θα ακολουθήσουν.\nblog, Linux, ui\nPermanent link to this article: https://blog.simos.info/%ce%b5%ce%be%ce%b5%ce%bb%ce%af%ce%be%ce%b5%ce%b9%cf%82-%ce%b3%ce%b9%ce%b1-%cf%84%ce%bf-%ce%b3%cf%81%ce%b1%cf%86%ce%b9%ce%ba%cf%8c-%cf%80%ce%b5%cf%81%ce%b9%ce%b2%ce%ac%ce%bb%ce%bb%ce%bf%ce%bd-x/\nΜεταφερθήκαμε! Τώρα ο Πλανήτης βρίσκεται εδώ, στο http://planet.hellug.gr/\nΜεταφερθήκαμε! Τώρα ο Πλανήτης βρίσκεται εδώ, στο http://planet.hellug.gr/, με φιλοξενεία από τον Hellug. Η παλια έκδοση του Πλανήτη (στην τοποθεσία http://xnum.sourceforge.net/PlanetHellas/) δε θα ενημερωθεί ξανά. Επικοινωνείστε μαζί μας για την συμπερίληψή του ηλεκτρονικού σας ημερολογίου στον Πλανήτη ΕΛ/ΛΑΚ Ελλάδα/Κύπρος. Προϋπόθεση είναι να προσθέρετε στο ελεύθερο λογισμικό και να γράφετε στο ημερολόγιό σας (και) για ελεύθερο …\nPermanent link to this article: https://blog.simos.info/%ce%bc%ce%b5%cf%84%ce%b1%cf%86%ce%b5%cf%81%ce%b8%ce%ae%ce%ba%ce%b1%ce%bc%ce%b5-%cf%84%cf%8e%cf%81%ce%b1-%ce%bf-%cf%80%ce%bb%ce%b1%ce%bd%ce%ae%cf%84%ce%b7%cf%82-%ce%b2%cf%81%ce%af%cf%83%ce%ba%ce%b5%cf%/\nΠρόγραμμα “απόπλους” – Χρήση υπολογιστών στην εκπαίδευση\nΤο πρόγραμμα απόπλους έχει σκοπό την εξέταση της χρήσης ηλεκτρονικών υπολογιστών στη διδασκαλία μαθημάτων του αναλυτικού προγράμματος. Το πρόγραμμα αποτελεί προσωπική έρευνα του Αλέξανδρου Κοφτερού με την έγκριση του Υπουργείου Παιδείας της Κύπρου. Κάντε κλικ στο “flash animation” με τον πινγκουϊνο για να περάσετε στις σχετικές σελίδες για το ελεύθερο λογισμικό. Το εκπαιδευτικό λογισμικό που …\nflash, hellug, i18n, Linux, tag, λογισμικό, χρήση\nPermanent link to this article: https://blog.simos.info/%cf%80%cf%81%cf%8c%ce%b3%cf%81%ce%b1%ce%bc%ce%bc%ce%b1-%ce%b1%cf%80%cf%8c%cf%80%ce%bb%ce%bf%cf%85%cf%82-%cf%87%cf%81%ce%ae%cf%83%ce%b7-%cf%85%cf%80%ce%bf%ce%bb%ce%bf%ce%b3%ce%b9%cf%83%cf%84%cf%8e%ce%b/\nΚαταλογισμός συνεισφοράς στο ελεύθερο λογισμικό\nΣτο δεύτερο συνέδριο για το ελεύθερο λογισμικό που θα γίνει στην Ελλάδα την εβδομάδα αυτή, θα διανεμεθούν φυλλάδια (μία σελίδα, δύο όψεις) με στοιχεία για ελληνικές προσπάθειες στο ελεύθερο λογισμικό. Δυστυχώς δεν έγινε πρόβλεψη σε αυτό το συνέδριο για εντονότερη κάλυψη των ελληνικών δραστηριοτήτων με π.χ. πρόσκληση για ομιλία. Για πληρότητα, ο Κώστας Κοτσοκάλης έστειλε …\nellak, gnome, greek, hellug, Linux, open-source, openoffice, proj, translation, εξελληνισμός, λογισμικό\nPermanent link to this article: https://blog.simos.info/%ce%ba%ce%b1%cf%84%ce%b1%ce%bb%ce%bf%ce%b3%ce%b9%cf%83%ce%bc%cf%8c%cf%82-%cf%83%cf%85%ce%bd%ce%b5%ce%b9%cf%83%cf%86%ce%bf%cf%81%ce%ac%cf%82-%cf%83%cf%84%ce%bf-%ce%b5%ce%bb%ce%b5%cf%8d%ce%b8%ce%b5%cf%8/


Κορυφαίος και μέσα σε όλα ο Γέβτιτς (VIDEO) - 20/01 16:02 : aek365\nΠέμπτη 20 ΙΑΝ 2022 - 16:02 21 ΣΧΟΛΙΑ\nΤο come back του Ντάρκο Γέβτιτς στην αρχική 11άδα ενός σημαντικού αγώνα μετά από μήνες συνδυάστηκε με μια εντυπωσιακή παρουσία… διαφοράς του Ελβετού στο γήπεδο της Τούμπας\nΟ Ντάρκο Γέβτιτς ήταν δεδομένα ο καλύτερος παίκτης του γηπέδου στον αγώνα Κυπέλλου με τον ΠΑΟΚ στο γήπεδο της Τούμπας. Πέραν της γενικότερα θετικότατης παρουσίας του στο ματς, ο Ελβετός ήταν μέσα στις 3 από τις 4 καθαρές (ίσως και… ολοκάθαρες) ευκαιρίες για γκολ που δημιούργησε η ΑΕΚ στη Θεσσαλονίκη, κάνοντας μια εμφάνιση που διαφήμισε την ποδοσφαιρική του εξυπνάδα αλλά και την ποιότητα που μπορεί να βγάλει στο κάθετο παιχνίδι, μπλοκάροντας με μία σκέψη του όλη την αντίπαλη άμυνα.\nΒέβαια, όπως συνέβη στον αγώνα πρωταθλήματος επί Μιλόγεβιτς (που πάλι ξεκίνησε βασικός με τον ΠΑΟΚ) έτσι και στον χθεσινό αγώνα Κυπέλλου, ο Γέβτιτς έχασε ξανά μια μεγάλη ευκαιρία στο πρώτο ημίχρονο, ωστόσο η γενική εικόνα του ήταν καταπληκτική, αφού δεν ήταν μόνο ο κορυφαίος της ΑΕΚ αλλά όλου του γηπέδου\nΑς θυμηθούμε, όμως, τις κορυφαίες του στιγμές από το ματς με τον ΠΑΟΚ, μερικές εκ των οποίων ήταν κάποιες φανταστικές εμπνεύσεις:\nΕλευθερώθηκε ωραία αλλά σούταρε με το κακό του πόδι χάνοντας σημαντική ευκαιρία στο 33ό λεπτό: Ο Τσούμπερ του δίνει την μπάλα αριστερά στο καρούμπαλο της μεγάλης περιοχής, ο Ίνγκανσον κάνει κίνηση να πάει πάνω στον Γέβτιτς για να τον ανακόψει, όμως ο Ελβετός κόβει την μπάλα δεξιά και τον αποφεύγει, βρίσκει χώρο για σουτ όμως δεν κατάφερε να τελειώσει καλά τη φάση με το δεξί που είναι και το κακό του πόδι.\nΔημιουργία της φάσης στο 55ο λεπτό που οδήγησε στο οριακά ακυρωθέν γκολ του Τσούμπερ: Είναι ανάμεσα σε δύο παίκτες του ΠΑΟΚ και με τους γηπεδούχους ψηλά μεν, αλλά πίσω από την μπάλα. Με μια έξυπνη μπαλιά προς τον Τσούμπερ, ο Γέβτιτς έβγαλε νοκ-άουτ όλη την αντίπαλη άμυνα και τους τρεις παίκτες της ομάδας της Θεσσαλονίκης που ήταν μπροστά του.\nΜαγική πάσα στο τετ-α-τετ του Τσούμπερ στο 61ό λεπτό: Παίρνει την μπάλα από κόντρες, έχει πάνω του αντίπαλο, βλέπει τον Τσούμπερ μπροστά και του στέλνει την μπάλα με… τσιαρτικό τρόπο τρυπώντας ξανά την άμυνα του ΠΑΟΚ. Ο Τσούμπερ βγήκε τετ-α-τετ και ο ΠΑΟΚ σώθηκε από τον τερματοφύλακά του που βγήκε και έκανε μια πολύ δύσκολη απόκρουση.\nΒασικός σε σημαντικό ματς μετά την 17η Οκτωβρίου\nΗ τελευταία φορά πριν τον αγώνα της Τούμπας που ο Γέβτιτς ξεκίνησε στο αρχικό σχήμα σοβαρού ματς, ήταν στην πρεμιέρα του Αργύρη Γιαννίκη στον πάγκο της ΑΕΚ κόντρα στον Ατρόμητο μέσα στο ΟΑΚΑ στις 17 Οκτωβρίου, ακριβώς έναν γύρο στο πρωτάθλημα πριν. Από τότε έπαιξε βασικός μόνο σε ένα ματς με την ΑΕΚ Β στη Λεωφόρο με τον Παναθηναϊκό και στα δύο ματς Κυπέλλου με την Κηφισιά. Οι τελευταίες του συμμετοχές είχαν μέσο όρο χρησιμοποίησής του τα 15 λεπτά. Στο πρωτάθλημα έχει αγωνιστεί συνολικά μόλις 248 λεπτά και είναι προτελευταίος ως προς τον χρόνο συμμετοχής των μεσοεπιθετικών, μπροστά από τον Τάνκοβιτς και πίσω από τους Τσούμπερ, Μάνταλο, Άμραμπατ και Γκαρσία.\napache - 20/1/2022 16:45\nΕίναι απίστευτο αυτός ο παίκτης να μην έχει πάρει 4-5 συνεχόμενα ματς.\nΌταν δεν είχαμε παίκτες γκρινιάζαμε και δικαιολογημένα,τώρα που έχουμε παίκτες αξίας τους θάβουμε.\nΜόνο στην ΑΕΚ γίνονται αυτά\napache - 21/1/2022 13:40\nΤσουπ πετάχτηκε και η γαυριέλα να κάνει dislike σε όλους\nottoman21r - 21/1/2022 11:59\nΑπό τα βίντεο που είδα πριν τον πάρουμε, είχα καταλάβει ότι ο άνθρωπος ΞΕΡΕΙ μπάλλα. Έχει υψηλή ποδοσφαιρική ευφυία, Επιτέλους, αυτό αρχίζει να φαίνεται...\n1kitrinopistoli - 20/1/2022 18:03\nΟταν η ομαδα παιζει χαλια καλουν τον Γεβτιτς του πενταλεπτου να το διορθωσει.Σαν πολυ αδικο δεν ειναι γι αυτον?Γιατι υποψιαζομαι οτι με την πρωτη στραβη θα ξαναβλεπει τα παιχνιδια απο τον παγκο για 85 λεπτα?\ngbl1924 - 21/1/2022 00:51\nμε τον ΠΑΟΚ στο α γυρο ο Γεφτιτσ ηταν βασικος και ανυπαρκτος. Χθες επαιξε καταπληκτικα αλλα ηταν το πρωτο ματσ που δικαιολογησε την μεταγραφη.... Η διαρκεια θα δειξει\n1kitrinopistoli - 21/1/2022 09:11\nΕσύ πάντως είσαι ένας από αυτούς που θα δικαιολογουσε τις υποψίες μου\nAndreas295 - 21/1/2022 04:24\nΝαι, βέβαια μιλάς για ένα ματς τότε που ο Μιλόγεβιτς το διάβασε τελείως λάθος και εκτεθήκαμε από εκατό μεριές με σχεδόν όλη την ομάδα να πραγματοποιεί τραγική εμφάνιση. Στο παιχνίδι προχτές κατεβήκαμε διαβασμένοι και οργανωμένοι και αμέσως ξεχώρισαν πολλοί. Και ο Τσούμπερ και ο Μοχαμαντί και ο Γέβτιτς και το αμυντικό δίδυμο τα πήγε πολύ καλά και ο Ρότα ήταν δυναμικός και ξεχάσαμε το Ζίβκοβιτς και ο Γκαρσία παρόλο που δεν ήταν πολύ καλός είχε τις στιγμές του και ο Καρίμ... έκανε αισθητή την παρουσία του. Χτες δεν ήταν το πρώτο ματς που δικαιολόγησε τη μεταγραφή ο Γέβτιτς. Ήταν το πρώτο επί εποχής Γιαννίκη μετά το ντεμπούτο του, που η ομάδα τον αντιμετώπισε σαν χρήσιμο παίκτη του ρόστερ και όχι σαν συμπληρωματικό παίκτη που δε μας πολυενδιαφέρει άμα θα βγει ή όχι. Και ευτυχώς που ο άνθρωπος φαίνεσαι σωστός επαγγελματίας και άρπαξε την ευκαιρία. Ήταν ένα παιχνίδι που εξέθεσε τον προπονητή του που τον έχει να κάθεται πάγκο τόσο καιρό ειδικά αν λάβουμε υπόψιν την απόδοση του Μάνταλου όλο αυτό το διάστημα. Τόσο κακός είναι στις προπονήσεις δηλαδή και δεν παίζει τόσο καιρό; Γιατί στο ντεμπούτο του Γιαννίκη που οι προπονήσεις έπαιξαν μεγάλο ρόλο, ο Γέβτιτς ήταν βασικός. Τι άλλαξε;\nΚαι πάμε και στα παιχνίδια του. Με Λαμία που ήταν μπλοκαρισμένη η ομάδα και ζαλισμένη απ' τη γκέλα στην Κρήτη είχε κάποιες ενέργειες χωρίς να δώσει πολλά πράγματα, κάτι που ισχύει σχεδόν για όλη την ομάδα. Μετά με ΠΑΟΚ, είπαμε. Μετά ένα τέταρτο με Ολυμπιακό. Μετά οι 3 ασσίστ με Κηφισιά. Μετά ακολούθησαν 17 λεπτά με Αστέρα όπου εκτέλεσε 1 φαρμακερό στημένο που κατέληξε και σε γκολ οφσάιντ. Μετά 7 λεπτά με Ιωνικό και 6 με ΟΦΗ. Μετά 19 λεπτά κόντρα στη Λαμία όπου έπαιξε εξτρέμ και έκανε πολύ καλή ενέργεια και σούταρε εξαιρετικά με τον τερματοφύλακα να αποκρούει και να στέλνει τη μπάλα στον Άμραμπατ για να σκοράρει και μετά 2 λεπτά κόντρα στον Παναιτωλικό! Για να φτάσουμε στο ματς με τον ΠΑΟΚ για να ξεκινήσει βασικός 3 μήνες μετά το ντεμπούτο του Γιαννίκη όπου έπαιξε 35 λεπτά και τραυματίστηκε.\nΔηλαδή ακόμα και στα σκόρπια τεταρτάκια που έπαιρνε για ευκαιρίες, πάλι πρόλαβε να δείξει πράγματα και να γίνει χρήσιμος. Αρνητικός πρωταγωνιστής δεν ήταν σε κανέναν αγώνα ούτε φάνηκε να υστερεί σε κάτι σε σχέση με τον αρχηγό. Η διάρκεια θα δείξει, αλλά για να δείξει η διάρκεια, πρέπει να πάρει σερί παιχνίδια και αν αξίζει να παίζει αυτός βασικός. Η θέση πρέπει να διεκδικείται επί ίσοις όροις και θα πρέπει τον κρίνουμε με τα ίδια κριτήρια που κρίνουμε και το Μάνταλο. Όχι να περιμένουμε την παραμικρή αφορμή για να τον βγάλουμε ανύπαρκτο και να τον στείλουμε πάλι πάγκο για κάνα μήνα. Γιατί αν θεωρείς τις ευκαιρίες που πήρε ως τώρα φυσιολογικές και αρκετές για να μας δείξει την αξία του, φαντάζομαι θα έχεις την ίδια γνώμη αν δεν πιάνει υψηλά στάνταρ απόδοσης, αλλά παρόλα αυτά ξεκινάει βασικός συνεχόμενα μέχρι τέλη Απρίλη.\nspecteR21 - 20/1/2022 21:43\nΑν γίνει αυτό αδελφέ να βρουν τρύπα να κρυφτούν ο κόσμος δεν είναι χαζός βλέπει και κρίνει ο γεφτιτς είναι παικταρας και πρέπει να παίζει στην θέση του. Ακόμα δεν έχουμε χωνέψει πως ο Τανκοβιτς είναι ξένο σώμα ενώ κάναμε αγώνα να τον φέρουμε κάτι τρέχει και αργά ή γρήγορα θα μαθευτεί\nBlenda - 20/1/2022 20:24\nΝα πάρει σταθερά παιχνίδια ο Γέβτιτς. Ο Μάνταλος μπορεί να είναι μπακ απ για ένα διάστημα, επίσης ο Μάνταλος μπορεί από τον πάγκο να παίξει και αλλαγή στα εξτρέμ αν χρειαστεί. Επίσης πρέπει να επιστρέψει ο Στάνκοβιτς και να μην ξανακουνηθεί γιατί οι γκέλες του Τσιντώτα έρχονται, είδαμε όλοι την φάση με τη σέντρα στο δοκάρι. Γενικά πρέπει να παίζουν μόνο οι καινούριοι, ίσως και ο Λεταλέκ καλύτερα από Σιμόες για κάποια παιχνίδια, όσο αργός κι αν είναι.\nsiokostas - 20/1/2022 23:30\nΈτσι είανι, οι καινούργιοι ακούνε περισσότερο τον Γιαννίκη και θα αφομοιώσουν γρηγορότερα την φιλοσοφία του.\nnicarch - 20/1/2022 21:57\nΕνα θα ηθελα να ρωτησω, γιατι ολοι εδω, μαλλον πιο σωστα η συντριπτικη πλεοψηφια, πιστευεται οτι τα ξερετε καλλιτερα απο ολους τους προπονητες μας, το βλεπετε λογικο ρε αδερφια αυτο, μια ερωτηση κανω, οποιος θελει απανταει.\nGolgis21 - 20/1/2022 23:24\nΑδερφέ ο καθένας λέει την άποψη του.δηλαδη για να κρίνω αν ένα έργο η μία παράσταση είναι καλή πρέπει να είμαι σκηνοθέτης η ηθοποιός;\nGolgis21 - 20/1/2022 22:40\nΕίχα γράψει ένα σχόλιο μετά την ήττα από Παναιτωλικό το οποίο δεν πέρασε ποτέ για κάποιο λόγο.συνοπτικα έλεγα ότι κάποιος μας κάνει πλάκα στην ΑΕΚ.Τζουμπερ Γκαρσία δεν πρέπει να βγαίνουν ποτέ από εντεκάδα.μητογλου κακώς μετά από τόσα καλά παιχνίδια ήταν εκτος.γεφτιτς για όποιον γνωρίζει από μπαλιτσα είναι εξωφρενικό να είναι μόνιμα πάγκο.κ όσο κ αν σε κάποιους δεν αρέσει μάγκες ο τανκο ξέρει κανταρια μπάλα κ είναι παράλογο να τον έχουμε παροπλισμένο εντελώς.με λίγα... λόγια στην εποχή που είτε από συνδρομητικά είτε μέσω ίντερνετ οι περισσότεροι έχουμε άποψη για πολλούς παίκτες πριν έρθουν στην ομάδα μας είναι τραγικό να προσπαθούν κάποιοι να μας παρουσιάσουν το άσπρο μαύρο και κάποιους που κακώς πληρώνονται από το ποδόσφαιρο σαν τους στυλοβάτες της ΑΕΚ.\nandreas_mono_aek - 20/1/2022 22:00\nΌταν ήρθε στην ομάδα είχα χαρεί περισσότερο κι απο τον Τσουμπερ γιατί ειχα χρόνια να δω τέτοιο παιχτη στη ΑΕΚΑΡΑ μας αλλά δεν τον άφησαν να δείξει αυτά που μπορεί, μακάρι απο δω και στο εξής να πάρει τα παιχνίδια που πρέπει και θα δουμε ομιρφα πραγματάκια.\nMJor21 - 20/1/2022 17:50\nΘέλει χρόνο !\nΥπάρχει πρόβλημα έξω ακριβώς από την περιοχή μας !\nΧαλαρά και όλα θα είναι καλα!!!...\nΤίποτα άλλο ...!\nSaul_Goodman - 20/1/2022 17:48\nΠάντως, ο Γέβτιτς βοηθάει πολύ και τον Τσούμπερ να αναδείξει τις αρετές του και εξηγώ. Σε όλα τα ματς που έχω βρεθεί στο ΟΑΚΑ φέτος, παρατηρούσα συνεχώς τον Τσούμπερ να κάνει κίνηση στον χώρο και να θέλει να βγει στην πλάτη της άμυνας. Κάθετες τέτοιες μπαλιές δεν έπαιρνε κυρίως απο το 20, με συνέπεια 1,2,3 να ‘‘ξενερώνει‘‘. Χθες τις 2 που πήρε με αυτόν τον τρόπο, την 1 την έκανε γκολ(άσχετα αν δεν μέτρησε). Συνεπώς ναι, πρέπει να πάρει γεμάτα επόμενα παιχνίδια ο Γεβτιτς και όχι τελειωμένα... 10λεπτα ...\nFreshnem - 20/1/2022 17:32\nΓι αυτό στο επόμενο παιχνίδι θα βάλουμε πάλι τον Μάνταλο\nTRELOPOULOS - 20/1/2022 17:02\nΓΙΑΝΝΙΚΗ ΒΑΛΤΟΝ ΜΕΣΑ ΜΟΝΙΜΑ ΤΕΡΜΑ ΟΙ ΑΛΧΗΜΕΙΕΣ\nAndreas295 - 20/1/2022 16:46\nΜπράβο στο παλληκάρι. Τραγικό αυτός ο παίκτης να παίζει 10λεπτα τόσο καιρό λες και είναι κάνα στοίχημα. Μακάρι να μη χαντακωθεί στο επόμενο παιχνίδι που δεν θα είναι το ίδιο καλός. Φάνηκε κι απ' τις δηλώσεις του ότι μπήκε στη διαδικασία να μελετήσει τους αντιπάλους. Έπαιξε στη Β ομάδα χωρίς γκρίνιες, καθαρά για να βρει ρυθμό και έδωσε τον καλύτερό του εαυτό. Είναι δανεικός και παίζει τόσο καιρό 10λεπτα σαν εξτρέμ σε ευκαιρίες που και ο Μέσι να ήταν δεν θα προλάβαινε να το δείξει και στις... δηλώσεις του δεν έβγαλε κιχ λέγοντας ότι είναι και ευχαριστημένος γιατί θέλει να βοηθάει την ομάδα όπως και όποτε του ζητηθεί. Δεν έβγαλε την παραμικρή γκρίνια στο γήπεδο και έβγαλε υπευθυνότητα. Εκτός ρυθμού τόσο καιρό και μπήκε μέσα και ήταν σαν έτοιμος από καιρό. Μ' άλλα λόγια τα πράγματα δείχνουν ότι μιλάμε και για έναν άριστο επαγγελματία και έναν σοβαρό άνθρωπο. Η ομάδα πρέπει να τον διαχειριστεί έτσι, ώστε στο τέλος της σεζόν το 1.000.000 για την αγορά του να μοιάζει λίγο.\nJohn91121 - 20/1/2022 16:45\nΑπολαυστικος χθες! Μπαλιες καθετες τα παντα και πανω απο ολα ετρεχε και μαρκαρε επι 80 λεπτα σε αντιθεση του πετρου. Απορω πως τον βγαλαμε αμπαλο και το ειχαμε παγκο τοσο καιρο αυτον τον παιχτη\nkostas212121 - 20/1/2022 16:32\nKαι μπράβο του!\nΠαρέλαβε το βιβλίο ο νικητής του διαγωνισμού\nΑλλαγή ώρας στο ΑΕΚ Β'-Επισκοπή\nΚετσετζόγλου: Επικράτησε ο Γιαννίκης του Λουτσέσκου- Χθες φάνηκε περισσότερο πόσο χρειάζεται έναν κεντρικό χάφ η ΑΕΚ (AUDIO)


Ισόβια για τη δολοφονία του φοιτητή Θοδωρή Γαλαζούλα | Greek-iNews.gr\nΔημοσίευση: 9:58 μ.μ. | 5/2/18\nΤην ποινή της ισόβιας κάθειρξης επέβαλε το Μικτό Ορκωτό Δικαστήριο στον 23χρονο Ιωσήφ Ριτζάκη, ο οποίος κρίθηκε ένοχος για τη δολοφονία του 20χρονου φοιτητή Θοδωρή Γαλαζούλα,\nτο Μάιο του 2016, στην Πεντέλη. Το δικαστήριο δεν αναγνώρισε στον νεαρό κατηγορούμενο κανένα ελαφρυντικό.\nΣχετικές ετικέτες: ανθρωποκτονίαδολοφονίαισόβιαΚοινωνίαΠεντέλη


MagnesiaSports.gr - Γιόρτασαν όλοι μαζί στον Παγασητικό τα γενέθλια του Χ. Καψιώτη\n09/10/2017 - 23:00\nΤα γενέθλιά του γιορτάζει σήμερα (9/10) ο προπονητής του Παγασητικού Χρήστος Καψιώτης και η διοίκηση μαζί με τους παίκτες της ομάδας θέλησαν ως οικογένεια που είναι να τα γιορτάσουν όλοι μαζί. Γι’ αυτόν τον λόγο υπήρξε η σχετική συνάντηση, στην οποία ο 32χρονος πλέον νεαρός τεχνικός έσβησε τα κεράκια και δέχθηκε τις ευχές των ποδοσφαιριστών του και των παραγόντων της ομάδας. Μάλιστα, ο Παγασητικός ανήρτησε και τις ευχές του στο facebook:\n«Ο Α.Σ. Παγασητικός εύχεται στον προπονητή της ομάδας κ. Χρήστο Καψιώτη, με αφορμή τα γενέθλια του, χρόνια πολλά και καλά με πολλές επιτυχίες σε όλους τους τομείς της ζωής του και να ‘ναι πάντα ευτυχισμένος και γεμάτος υγεία. Χρήστο να τα χιλιάσεις! Με εκτίμηση η διοίκηση και οι ποδοσφαιριστές σου».\nΕπόμενο άρθρο: « Παρακολουθεί και βοηθάει αλλά δε συμμετέχει Είναι Νίκη και το έδειξε και μέσα στην Αγια Σοφιά »


Μόρας: «Να μας εκτοξεύσει το ματς με ΑΕΚ»\nΤετάρτη 7 Μαρτίου 2018 15:30\nΣυνέντευξη στον ραδιοφωνικό σταθμό ΣΠΟΡ FM 94.6 έδωσε σήμερα (7/3) ο ποδοσφαιριστής της ΑΕΛ, Βαγγέλης Μόρας.\nΟ έμπειρος κεντρικός αμυντικός αναφέρθηκε στην πορεία των «βυσσινί» στο φετινό πρωτάθλημα και το κύπελλο εκεί όπου όπως δήλωσε ο ημιτελικός με την ΑΕΚ και ενδεχόμενη πρόκριση στον τελικό θα εκτοξεύσει την ΑΕΛ τόσο στην φετινή σεζόν, όσο και μελλοντικά.\nΠαράλληλα ο Λαρισαίος άσος δήλωσε ότι λύθηκε η παρεξήγηση που δημιουργήθηκε με τον κ. Κούγια και δεν χρειάζεται περαιτέρω ανάλυση, ενώ σε ερώτηση για την μάχη του πρωταθλήματος έδωσε τον τίτλο του φαβορί στην πρώην ομάδα του την ΑΕΚ, την οποία έχει μες στη καρδιά του.\nΤέλος ο 36χρονος στόπερ αναφέρθηκε και στην Εθνική μας ομάδα όπου δήλωσε ότι θα πρέπει να μάθουμε να την αγαπάμε, ενώ θα πρέπει να υπάρχει καλό κλίμα στα αποδυτήρια προκειμένου η πρωταθλήτρια Ευρώπης του 2004 να επιστρέψει και πάλι στις επιτυχίες.\nΓια την επιστροφή του στην ΑΕΛ μετά την παρεξήγηση που είχε δημιουργηθεί:\n«Δεν χρειάζεται να αναφέρω κάτι, γιατί δεν το έκανα και όταν έγινε η υπόθεση. Το θέμα είναι πως όλα είναι καλά, πως πραγματοποίησα το όνειρό μου, να επιστρέψω εδώ και να κλείσω την καριέρα μου στην ΑΕΛ. Υπήρξε μία παρεξήγηση που λύθηκε και δεν χρειάζεται να αναλύσουμε κάτι περισσότερο».\nΓια τις βάσεις των «βυσσινί», με αρκετούς νεαρούς παίκτες όπως ο Μασούρας:\n«Ο στόχος όλων των ομάδων πρέπει να είναι τέτοιος, επειδή δεν υπάρχουν πολλά χρήματα. Πρέπει να κάνεις μία καλή πορεία, να στήσεις μία καλή ομάδα, ώστε σε βάθος χρόνου να φτάσεις στην πεντάδα. Δεν υπάρχει οικονομική δυνατότητα να παίρνεις έτοιμους παίκτες, αλλά πρέπει να φτιάχνεις ώστε να βελτιώνονται και να φέρουν και έσοδα στο μέλλον στην ΠΑΕ. Ο Μασούρας είναι ένας από τους παίκτες που ξεχωρίζουν. Η ομάδα πέρασε πολύ δύσκολα στην αρχή και βρήκε τον εαυτό της κατά τη διάρκεια της σεζόν, και έχει καταφέρει αυτή τη στιγμή να βρίσκεται σε πολύ καλή θέση και είμαστε πολύ κοντά στον τελικό του Κυπέλλου. Μας μένει ένα ματς το οποίο μπορεί να μας εκτοξεύσει εκτός από ατομικά, αλλά και ομαδικά στο μέλλον».\nΓια το αν μία ομάδα από την περιφέρεια μπορεί να πετύχει τον στόχο της πεντάδας στη Σούπερ Λίγκα:\n«Υπάρχουν τα περιθώρια. Έχει πέσει γενικά το επίπεδο του πρωταθλήματος. Θέλει προγραμματισμό, θέλει παίκτες που θα πιστέψουν σε κάποιο πλάνο και μία διοίκηση που θα πετύχει τους στόχους. Χρειάζεται υπομονή και ένα καλό πρότζεκτ, ώστε να μπεις σφήνα στην πεντάδα. Αν έχεις μία καλή ομάδα και καλό προγραμματισμό, μπορείς να πετύχεις πολλά πράγματα. Το να αλλάζεις συνεχώς παίκτες, δυσκολεύει τον προγραμματισμό και την πορεία της ομάδας. Οι κινήσεις της διοίκησης και του προπονητή χρειάζονται χρόνο για να πετύχουν τον στόχο τους».\nΓια τη ρεβάνς με την ΑΕΚ στο Κύπελλο και τα συναισθήματά του:\n«Έχω περάσει τέσσερα υπέροχα χρόνια στην ΑΕΚ. Έζησα ένα παιδικό μου όνειρο στην ΑΕΚ, να παίξω σε αυτή την ομάδα και να παίξω στο Champions League. Ξεκίνησα από το τοπικό, έφτασα στην ΑΕΛ και στη συνέχεια ήρθε η Προοδευτική και το σκαλοπάτι της ΑΕΚ. Ήρθε το αποκορύφωμα για εμένα. Δεν πίστευα ότι θα παίξω στο εξωτερικό. Οπότε το να αγωνιστώ στην ΑΕΚ, με προσωπικότητες που υπήρχαν στα αποδυτήρια που ντρεπόσουν να μιλήσεις. Πέρασα απίστευτα, έγινα φίλαθλος της ΑΕΚ και είναι μία ομάδα που θα είναι χαρά μου να επιστρέψω και να αγωνιστώ ως αντίπαλος. Δε θα νιώθω παράξενα, θα νιώθω περήφανα, επειδή το να παίξω σε μία ομάδα όπως η ΑΕΚ είναι τρομερό συναίσθημα. Θα κάνω αυτό που έκανα πάντα, θα δώσω το 100% του εαυτού για την ομάδα που ανήκω και αυτό θυμούνται από εμένα οι οπαδοί της ΑΕΚ. Οπότε αν κάνω κάτι αντίθετο, δεν θα είμαι εγώ».\nΓια το φαβορί για την κατάκτηση του φετινού πρωταθλήματος:\n«Η ΑΕΚ. Είναι πολύ καλύτερη αγωνιστικά από τις άλλες ομάδες, και από τον ΠΑΟΚ. Ο Ολυμπιακός έμεινε πίσω και δεν μπορεί να διεκδικήσει το πρωτάθλημα. Οπότε αν κάνουμε σύγκριση κάνουμε σε αυτές τις δύο ομάδες. Η ΑΕΚ είναι πιο απρόβλεπτη σε σχέση με τον ΠΑΟΚ, που είχε συγκεκριμένο τρόπο που παίζει».\nΓια το αν η Εθνική μπορεί να επιστρέψει στις μεγάλες διοργανώσεις:\n«Δυστυχώς, δεν είναι φυσιολογικό αυτό που γίνεται με την Εθνική. Αυτό που γίνεται την τελευταία δεκαετία δεν είναι φυσιολογικό σύμφωνα με τα όσα προσφέρει το ελληνικό πρωτάθλημα. Κάτι καλό έχουμε, έχουμε ποιοτικούς παίκτες που φεύγουν στο εξωτερικό, έχει ανοίξει η πόρτα και οι παίκτες μας φεύγουν στο εξωτερικό, αποκτώντας περισσότερες εμπειρίες και παραστάσεις και μπορούν να αποδώσουν καλύτερα στην Εθνική. Ξέρουμε ότι δεν έχουμε υπομονή, όταν χάνουμε, και πρέπει να μάθουμε να αγαπάμε την Εθνική. Η νοοτροπία του Έλληνα δεν αλλάζει από τη μία μέρα στην άλλα, οπότε τα παιδιά ξέρουν πώς να αντιμετωπίσουν τη συγκεκριμένη κατάσταση. Οι παλιοί υποδέχονται τους νέους και τους εξηγούν πως πρέπει να διαχειριστούν τους αγώνες. Υπάρχουν και άλλες ομάδες, αλλά είμαστε σε καλό δρόμο και καλό κλίμα στα αποδυτήρια, το οποίο θα βοηθήσει στην καλή πορεία της Εθνικής».


Νέο βίντεο ντοκουμέντο από επίθεση στον Στέφανο Χίο | Reader.gr\nΠαρ, 31/07/2020 - 21:57\nΔεύτερο βίντεο ντοκουμέντο από τη στιγμή της δολοφονικής επίθεσης σε βάρος του Στέφανου Χίου ήρθε στο φως της δημοσιότητας.\nΚαι δεύτερο βίντεο από την απόπειρα δολοφονίας σε βάρος του Στέφανου Χίου έξω από το στο σπίτι του στα Βριλήσσια λίγο πριν τις 03:00 τα ξημερώματα της Δευτέρας, ήρθε στο φως της δημοσιότητας.\nΣτο βίντεο από διαφορετική κάμερα ασφαλείας έδωσε στη δημοσιότητα την Παρασκευή, η ιστοσελίδα της εφημερίδας που εκδίδει ο Στέφανος Χίος το «Μακελειό», διακρίνεται μία μηχανή, αναβάτες της οποίας είναι ο δράστης της επίθεσης και ένας συνεργός του. Η μηχανή στέκεται στη γωνία πριν το σπίτι του εκδότη, σβήνει τα φώτα και ο δράστης της επίθεσης αποβιβάζεται.\nΣτη συνέχεια τρέχει προς το σημείο που είναι σταθμευμένο το αυτοκίνητο του Στέφανου Χίου, τον φτάνει και από το παράθυρο του οδηγού τον πυροβολεί δύο φορές. Ο εκδότης ανοίγει την πόρτα και παρά τα τραύματα του κυνηγά τον δράστη, το όπλο του οποίου έχει μπλοκάρει.\nΟ δράστης τρέχει προς τη μηχανή όπου τον περιμένει ο συνεργός του, ωστόσο όταν αντιλαμβάνεται ότι ο Στέφανος Χίος τον ακολουθεί, κινείται προς το μέρος του εκδότη για τον φοβίσει. Τελικά επιβιβάζεται στη μηχανή και διαφεύγουν.


Έγγραφο-φωτιά για την κυβέρνηση Ραχόι - Τι αποκαλύπτει | Tribune.gr\nΑρχική ΚΟΣΜΟΣ Έγγραφο-φωτιά για την κυβέρνηση Ραχόι – Τι αποκαλύπτει\nΈγγραφο-φωτιά για την κυβέρνηση Ραχόι – Τι αποκαλύπτει\n29 Μαρτίου 2019, 19:27 | Γράψτε το σχόλιο σας\nΔιαβάστε σχετικά για Podemos, Βενεζουέλα, Ισπανία, Μαριάνο Ραχόι, Πάμπλο Ιγκλέσιας,\nΈνα κλιμάκιο του υπουργείου Εσωτερικών της Ισπανίας, επί κυβερνήσεως του δεξιού Λαϊκού Κόμματος (ΡΡ) του Μαριάνο Ραχόι χορήγησε στις 11 Απριλίου 2016 μία ειδική άδεια παραμονής σε έναν πληροφοριοδότη από τη Βενεζουέλα, ανθρώπου-κλειδί στον βρώμικο πόλεμο της «πατριωτικής αστυνομίας» κατά του κόμματος των Podemos, ο οποίος παρείχε ατεκμηρίωτες πληροφορίες για την υποτιθέμενη χρηματοδότηση της αριστερής παράταξης από το Καράκας.\nΜολονότι η άδεια, που φέρει την υπογραφή του τότε ΓΓ του υπουργείου Φρανθίσκο Μαρτίνεθ, δεξιού χεριού του υπουργού, Χόρχε Φερνάντεθ Ντίαθ, δεν προσδιορίζει τον τύπο της «συνεργασίας», ο ίδιος ο Αρίας είχε καταθέσει ενόρκως σε συμβολαιογράφο το Φεβρουάριο του 2016 πως εργαζόταν ως «πληροφοριοδότης» της ισπανικής Αστυνομίας, «παρέχοντάς της κάθε τύπο εγγράφου» για τα χρήματα που υποτιθέμενα λάμβαναν οι Podemos και ο Ιγκλέσιας, μέσω λογαριασμών της EuroPacific Bank στις νήσους Γρεναδίνες.\nΜία πληροφορία που ουδέποτε επιβεβαιώθηκε.\nΤην εποχή εκείνη το κίνημα των Podemos βρισκόταν στο εκλογικό απόγειό του κι έβγαινε ιδιαίτερα ενισχυμένο από τις εκλογές του Δεκεμβρίου 2015 και εμφανιζόταν ως ρυθμιστικός παράγοντας στην πολιτική ζωή της χώρας.\n«Όλη η συνεργασία είχε την άδεια και ζητήθηκε από το υπουργείο Εσωτερικών της ισπανικής κυβέρνησης», προσθέτει ο Αρίας.\nΟ ίδιος παρουσιάσθηκε ως πληροφοριοδότης για την παράνομη χρηματοδότηση των Podemos, που υποτίθεται έγινε από τις κουβανικές μυστικές υπηρεσίες και την κυβέρνηση του Καράκας, είδηση που δημοσιεύθηκε τελικά στην ηλεκτρονική ιστοσελίδα Ok Diario.\nΑκολούθως, η ίδια ιστοσελίδα δημοσίευσε και άλλα πλαστά έγγραφα, που σχετίζονταν με την «πατριωτική ταξιαρχία» -μία ομάδα που είχε συσταθεί εντός της αστυνομίας επί υπουργίας Φερνάνδεθ Ντίαθ, για να παρακολουθεί τους πολιτικούς του αντιπάλους- για υποτιθέμενη βοήθεια από το Ιράν στον ηγέτη των Podemos για να εκτοξεύσει την πολιτική του σταδιοδρομία.\nΚαι το έγγραφο αυτό ερευνάται από τις διωκτικές Αρχές στο πλαίσιο του σκανδάλου «Βιλιαρέχο», από το όνομα του αστυνομικού επιθεωρητή Χοσέ Μανουέλ Βιλιαρέχο, που πρωτοστάτησε στις «ταξιαρχίες».


Αρχική / Αναλύσεις / ΑΪΝΤΧΟΒΕΝ Β’ – ΤΕΛΣΤΑΡ\nΑΙΝΤΧΟΦΕΝ Β - ΤΕΛΣΤΑΡ | 2021-10-18 | Προγνωστικά | Ανάλυση | Στατιστικά\nΑΙΝΤΧΟΦΕΝ Β -\nΥπολογίσιμη εντός η Αϊντχόφεν Β'\nΑΙΝΤΧΟΦΕΝ Β - ΤΕΛΣΤΑΡ\nΝΤΕ ΧΕΡΝΤΧΑΝΧ (2.500)\nΕκανε αξιόλογη εμφάνιση στην έδρα της Ρόντα, μία από τις καλύτερες της σεζόν και άξιζε τον βαθμό που πήρε (2-2). Προηγήθηκε στο 9′ με γκολ… χορηγία του αντίπαλου τερματοφύλακα, δέχτηκε την ανατροπή (25′, 71′), αλλά απειλούσε κι αυτή, δικαίως ισοφάρισε και -μάλιστα- με γκολάρα του Σίλι στο 94′! Αήττητη για 2ο σερί (1-1-0), στα οποία μάλιστα αντιμετώπισε μεγάλα μεγέθη της κατηγορίας. Βέβαια, παραμένει η χειρότερη από τις 4 ομάδες Νέων, αν και… καλύπτει το χάντικαπ.\nΑρκετές οι απουσίες, αλλά γνωστές εδώ και αρκετό καιρό, με κυριότερες αυτές των Σαμπό (μπακ, 1/0), Τόμας (εξτρέμ, 5/1) και Φοφανά (φορ, 3/3).\nΔέχτηκε γκολ και στα 5 φετινά εντός, στα 3 από αυτά πέτυχε τα 8 από τα 12 γκολ της συνολικά στο πρωτάθλημα.\nΜπήκε πιο δυνατά στο ντέρμπι με τη Φόλενταμ, είχε και δοκάρι πριν προηγηθεί στο σκορ (12′). Ακολούθησε… μπλακ-άουτ άνευ προηγουμένου, αφού μέχρι το 21′ είχε δεχτεί 3 γκολ, ενώ πήγε στα αποδυτήρια με το 1-4. Στη συνέχεια έχασε κάποιες καλές ευκαιρίες, αλλά αντί για να μειώσει δέχτηκε και 5ο τέρμα. Τέλος το αήττητο σερί των τεσσάρων αγωνιστικών (3-1-0), κατήφεια μετά από αυτή την εικόνα της ομάδας σε μια γειτονική κόντρα.\nΟ προπονητής Γιόνκερ ζήτησε άμεση αντίδραση από τους παίκτες. Θα λείψουν και πάλι λόγω τραυματισμού οι τερματοφύλακες Κούμαν και Αλ Ουαζάνε, οπότε κάτω από τα γκολπόστ συνεχίζει ο 3ος τη τάξει Ντόρνμπουχς.\nΠροέρχεται από 4 διαδοχικά N/G σε εκτός έδρας ματς. Στα δύο πιο πρόσφατα κέρδισε με 1-0.\nΣτην έδρα της η Αϊντχόφεν Β’ είναι υπολογίσιμο μέγεθος, μπορεί να κερδίσει οποιαδήποτε ομάδα της κατηγορίας. Φιλόδοξη η Τέλσταρ, αλλά μετά την αποκαρδιωτική εικόνα κόντρα στο εντός με Φόλενταμ δεν πάει το χέρι. Προς τον άσο.\nΒ Ολλανδίας 18-10-2021 Γ. ΑΪΝΤΧΟΦΕΝ - ΤΕΛΣΤΑΡ 0 - 2 2 - 3\nΒ Ολλανδίας 02-10-2020 Γ. ΑΪΝΤΧΟΦΕΝ - ΤΕΛΣΤΑΡ 0 - 0 3 - 0\nΒ Ολλανδίας 08-11-2019 Γ. ΑΪΝΤΧΟΦΕΝ - ΤΕΛΣΤΑΡ 0 - 0 1 - 1\nΒ Ολλανδίας 03-05-2019 Γ. ΑΪΝΤΧΟΦΕΝ - ΤΕΛΣΤΑΡ 0 - 0 2 - 0\nΒ΄ΟΛΛΑΝΔΙΑΣ 24-11-2017 Γ. ΑΪΝΤΧΟΦΕΝ - ΤΕΛΣΤΑΡ 4 - 0 6 - 0\nΒ΄ ΟΛΛΑΝΔΙΑΣ 28-04-2017 Γ. ΑΪΝΤΧΟΦΕΝ - ΤΕΛΣΤΑΡ 0 - 0 1 - 0\nΒ΄ ΟΛΛΑΝΔΙΑΣ 02-11-2015 Γ. ΑΪΝΤΧΟΦΕΝ - ΤΕΛΣΤΑΡ 2 - 1 4 - 3\nΒ΄ ΟΛΛΑΝΔΙΑΣ 19-12-2014 Γ. ΑΪΝΤΧΟΦΕΝ - ΤΕΛΣΤΑΡ 0 - 0 1 - 1\nΒ΄ ΟΛΛΑΝΔΙΑΣ 28-10-2013 Γ. ΑΪΝΤΧΟΦΕΝ - ΤΕΛΣΤΑΡ 2 - 0 3 - 1


Αρχική ›› blog ›› Πως επιλέγουμε την κατάλληλη οδοντόβουρτσα για υγιή και γερά δόντια;\nΤο χαμογελό μας έχει τεράστια δύναμη και είναι ένα βασικό όπλο για την αυτοπεποίθηση, τη ψυχολογία και τη γοητεία μας. Ωστόσο, πέρα από την αισθητική, μια υγιής οδοντοστοιχία συμβάλει σε μια καλή ποιότητα ζωής, επιτρέποντας μας να ασκούμε απρόσκοπτα βασικές λειτουργίες, όπως η μάσηση και η φώνηση.\nΗ αποτελεσματική καθημερινή στοματική υγιεινή είναι απαραίτητη για όλους μας, είτε έχουμε τα φυσικά μας δόντια, είτε φέρουμε ακίνητες ή κινητές προσθετικές αποκαταστάσεις και εμφυτεύματα. Μην ξεχνάμε ότι η σωστή καθημερινή υγειηνή προυποθέτει ότι έχουμε επιλέξει και την κατάλληλη οδοντόβουρτσα.\nΜέσα στο στόμα, βακτήρια, σάλιο και υπολείμματα τροφών συσσωρεύονται στην επιφάνεια των δοντιών και σχηματίζουν την οδοντική πλάκα. Αν η πλάκα δεν αφαιρείται τακτικά, είναι εύκολο να προκαλέσει τερηδόνα και να φθείρει το σμάλτο των δοντιών.\nΕιδικά, τρόφιμα πλούσια σε υδατάνθρακες, σάκχαρα και άμυλο, συμβάλουν σημαντικά στην παραγωγή οξέων που επιτίθενται στα δόντια. Τότε, αν δεν υπάρξει έγκαιρη θεραπεία, η τερηδόνα μπορεί να φτάσει στους ιστούς που βρίσκονται πιο βαθιά στο εσωτερικό του δοντιού, καταλήγοντας σταδιακά στο πολφικό νεύρο.\nΗ μικροβιακή πλάκα είναι επίσης υπεύθυνη για την εμφάνιση ουλίτιδας και περιοδοντίτιδας, νόσοι που οδηγούν σταδιακά στην απώλεια των δοντιών.\nΚαταλαβαίνουμε, λοιπόν, πόσο σημαντικό είναι το καθημερινό βούρτσισμα των δοντιών, οπωσδήποτε 2 φορές την ημέρα.\nΤι οδοντόβουρτσα να επιλέξω;\nΣυμβουλευτείτε τον οδοντίατρό σας\nΜη διστάσετα να ζητήσετε συμβουλές για το ποια οδοντόβουρτσα είναι η καλύτερη για εσάς και τις ανάγκες σας\nΕπιλέξτε κεφαλή μικρού ή μεσαίου μεγέθους\nΑυτού του μεγέθους οι κεφαλές μπορεί να καθαρίσει αποτελεσματικά ακόμα και τις πιο δυσπρόσιτες οδοντικές επιφάνειες στο πίσω μέρος του στόματος.\nΕπιλέξτε μια οδοντόβουρτσα με τρίχα μαλακής ή μέτριας σκληρότητας και με αποστρογγυλεμένες άκρες, που σε συνδυασμό με μια ήπια δύναμη βουρτσίσματος θα σέβεται τα ουλα και τα δόντια .\nΑντικαθιστούμε την οδοντόβουρτσα μας κάθε 3 μήνες ή μετά από κρύωμα ή ίωση\nΕπιλέξτε μια οδοντόβουρτσα με άνετη και ανθεκτική λαβή, κατά προτίμηση ευθεία ώστε να έχουμε την καλύτερη δυνατή απτική αίσθηση\nH ηλεκτρική οδοντόβουρτσα κάνει το βούρτσισμα ευκολότερο και είναι η καλύτερη επιλογή για άτομα που δεν τα καταφέρνουν τόσο καλά με την απλή οδοντόβουρτσα.\nΟι ηλεκτρικές οδοντόβουρτσες κάνουν το βούρτσισμα ευκολότερο και η πίεση που ασκούν είναι ελεγχόμενη. Ωστόσο, κοστίζουν συνήθως πολύ περισσότερο από ό, τι οι χειροκίνητες. Εκτός από την αρχική δαπάνη μιας ηλεκτρικής οδοντόβουρτσας, θα χρειαστεί να αντικαθιστάτε και την αφαιρούμενη κεφαλή της όσο συχνά θα αντικαθιστούσατε και τη χειροκίνητη οδοντόβουρτσα σας.\nΕπιλέξτε μια οδοντόβουρτσα που θα σας αρέσει στο μάτι και θα σας είναι ελκυστική. Έτσι, έχετε και περισσότερες πιθανότητες να τηρείτε τη ρουτίνα του βουρτσίσματός σας και τον απαιτούμενο χρόνο των 2 λεπτών κάθε φορά. Μερικές μάλιστα ηλεκτρικές οδοντόβουρτσες διαθέτουν ενσωματωμένο χρονόμετρο που σας ενημερώνει αν έχετε αφιερώσει στον συνιστώμενο χρόνο στο βούρτσισμα σας.\nΑκόμη και η πιο τέλεια και προηγμένη οδοντόβουρτσα θα είναι τελείως άχρηστη αν δεν βουρτσίζετε τα δόντια σας σωστά 2 φορές την ημέρα.\nΠροτιμήστε ανώδυνες οδοντόβουρτσες (κυρίως όταν πρόκειται για ηλεκτρικές) για τις οποίες υπάρχει η εγγύηση ότι έχουν υποβληθεί σε δοκιμές ασφαλείας και κλινικές μελέτες και έχει αποδειχθεί ότι είναι ασφαλείς για χρήση σε ιστούς του στόματος και δόντια.\nΚάντε το καθημερινό σας βούρτσισμα ρουτίνα και σε συνδυασμό με την επίσκεψη στον οδοντίατρο κάθε 6 μήνες και μια ισορροπημένη διατροφή, και θα έχετε υγιή και προστατευμένα τα δόντια σας για πάντα.


BEAUTY | icosmetic\nPosted by iCosmetic on December 15, 2011\nPosted in: BEAUTY, Uncategorized.\tTagged: charity, M Missoni, OrphanAid Africa, Yoox, zigzag.\tLeave a comment\nΕάν χάσατε την συνεργασία της Missoni με τα καταστήματα Target -η οποία έκανε πολλούς υπολογιστές να crash-άρουν -όπου ο οίκος Missoni λάνσαρε απο παπούτσια μέχρι κουρτίνες μπάνιου θα έχετε άλλη μια ευκαιρία να ψωνίσετε αυτή την φορά όμως Yoox .Η Margherita Maccapani Missoni σχεδίασε 12 μοναδικά κομμάτια για την συλλογη M Missoni,πάντα με το γνωστό zigzag μοτίβο που αντιπροσωπεύει τον οίκο Missoni.Τα έσοδα απο τις πωλήσεις θα διατεθούν για την οργάνωση OrphanAid Africa.Όχι μόνο χαιρομάστε γιατί μας δίνετε για δεύτερη φορά η ευκαιρία να αγοράσουμε αυτές τις ‘επώνυμες ρίγες’ σε μοναδικές τιμές,αλλά γνωρίζοντας οτι με τις αγορές αυτές βοηθάμε τα παιδιά στην Γκάνα -τα οποία υποφέρουν απο την υποσιτισμό και έχουν προσβληθεί απο HIV/AIDs -και τισ ποικογένιες τους , κάνει αυτή την σειρά ακόμη καλύτερη!\nΌλα τα κομμάτια της συλλογής θα είναι με το κλασσικό zig-zag μοτίβο σε αποχρώσεις του κόκκινου και του ροζ!\nΗ collection M Missoni για την OrphanAid κυκλοφόρισε στα καταστήματα M Missoni στο Μιλάνο στις 10 Νοεμβρίου ,στην Νέα Υόρκη στις 15 Νοεμβρίου και αποκλειστικά στα καταστήματα Yoox στις 16 Νοεμβρίου.\nPosted by iCosmetic on December 14, 2011\nPosted in: BEAUTY, Uncategorized.\tTagged: charms, πολύχρωμα, Σοφία Δριστέλα, αδιάβροχα βραχιολάκια, βραχιολάκια.\tLeave a comment\nΜα σου λέω ότι γίνεται χαμός …. Τα πολύχρωμα βραχιόλια της Σοφίας Δριστέλα έχουν γίνει ανάρπαστα! Τα συγκεκριμένα βραχιολάκια είναι φτιαγμένα απο καοτσούκ και κυκλοφορούν σε όλα τα χρώματα ενώ πάνω τους είναι κρεμασμένα διάφορα συνθετικά charms όπως ματάκια ,το σήμα της ειρήνης,νεκροκεφαλές κ.α…Δεν παθαίνουν τίποτα ακόμη και αν βραχούν και αυξομειώνονται ανάλογα για να προσαρμόζονται σε όλα τα χέρια.\nΤα βραχιολάκια της Σοφίας Δριστέλα φοράνε πολλές επώνυμες κυρίες , μερικές εκ των οποίων είναι και η Ελένη Μενεγάκη,η Κατερίνα Καινούργιου,η Ναταλία Γερμανού, η Αθηνά Οικονομάκου, η Νάντια Μπουλέ,η Όλγα Φαρμάκη,η Μαρία Σολωμού, η Έλενα Παπαβασιλείου, η Σίσσυ Χρηστίδου, η Ελεονώρα Μελέτη, η Τατιάνα Στεφανίδου και πολλές πολλές άλλες.Όπως η ίδια ανέφερε τα βραχιολάκια της έχουν ταξιδέψει σε όλη την Ελλάδα, στην Κύπρο και σε χώρες του εξωτερικού.\nΓια να τα αποκτήσετε θα πρέπει να κάνετε πρόσκληση φιλίας στην Σοφίας στο facebook (πατήστε εδώ ) και να επικοινωνήστε μαζί της για το πως μπορείτε να τα αποκτήσετε μέσω μηνύματος.Εναλλακτικά επικοινωνήστε μαζί της στο email : sdristela@yahoo.gr\nPosted by iCosmetic on December 13, 2011\nPosted in: BEAUTY, Uncategorized.\tTagged: φιλανθρωπικός σκοπός, ΕΛΕΠΑΠ, αρκουδάκι, Sephora.\tLeave a comment\nΈνα αρκουδάκι για καλό σκοπό!Αυτή τη χρονιά, η Sephora δεσμεύεται απέναντι στο σύλλογο ΕΛΕΠΑΠ.Η Sephora Μαρινόπουλος συνεργάζεται για δεύτερη χρονιά με την ΕΛΕΠΑΠ τηνΕλληνικής Εταιρείας Προστασίας και Αποκαταστάσεως Αναπήρων Παίδων δημιουργώντας για ακόμα μία φορά μία μοναδική φιλανθρωπική ενέργεια. Το χριστουγεννιάτικο αρκουδάκι της Sephora θα πωλείται σε όλο το δίκτυο καταστημάτων της, ενώ τα κέρδη από τις πωλήσεις του θα διατεθούν προς όφελος της ΕΛΕΠΑΠ, 75 χρόνια στην ολιστική αποκατάσταση του ανάπηρου παιδιού με 6 κέντρα πανελλαδικά. Το αρκουδάκι πωλείται στην τιμή των 10,00€ ποσό το οποίο καλύπτει μία φυσιοθεραπεία ενός παιδιού της ΕΛΕΠΑΠ.\nΗ δράση αυτή αφορά 2.000 αρκουδάκια προς πώληση. Η ημερομηνία έναρξης ορίζεται ως η 14η Νοεμβρίου 2011, ενώ τα αρκουδάκια θα διατίθενται στα καταστήματα ως την 31η Ιανουαρίου 2012.Η φετινή συνεργασία της Sephora με την ΕΛΕΠΑΠ, βρήκε έναν ισχυρό υποστηρικτή στο πρόσωπο της Έλλης Κοκκίνου. Η γνωστή τραγουδίστρια αποδέχτηκε με μεγάλη χαρά την πρόταση να συμμετέχει στην φιλανθρωπική αυτή δράση και να έχει ενεργό ρόλο στην στήριξη των παιδιών της ΕΛΕΠΑΠ.\nΌσο για τη φωτογράφηση της καμπάνιας με την Έλλη Κοκκίνου θα πραγματοποιηθεί σύμφωνα με την αντίστοιχη φωτογράφιση της Monica Belucci για την φιλανθρωπική δράση Toutes à l’Ecole. Την περιμένουμε!\nHEEL – ρούχα με ελληνική φιλοσοφία!\nPosted by iCosmetic on November 28, 2011\nPosted in: BEAUTY, Uncategorized.\tTagged: HEEL, ρούχα, φιλοσοφία, αξεσουάρ, ελληνικά ρούχα, καταστάματα ρούχων.\tLeave a comment\nΑυτό που με εντυπωσίασε στα HEEL είναι οτι έχουν το ‘κάτι΄ διαφορετικό!’Ενα στυλ διαφορετικό που ξεφεύγει απο τα συνηθισμένα…Με το εκκεντρικό,οικολογικό και πρωτότυπο σύνθημα : ‘Ελάτε στα HEEL με το ΠΟΔΗΛΑΤΟ σας ή το ΚΑΤΟΙΚΙΔΙΟ σας και κερδίστε έκτπωση’ είμαι σίγουρη οτι θα κεντρίσει και το δικό σας ενδιαφέρον!\nΗ φιλοσοφία τους απλή :Κάτι περισσότερο από μια εταιρεία ενδυμάτων, η Heel προτείνει ένα εναλλακτικό μοντέλο παραγωγής που βασίζεται στην ομαδικότητα, στην ισοτιμία και στην με δίκαιους όρους εργασία. Μέσα σ’ ένα χώρο όπου οι περισσότεροι αναζητούν τον εύκολο δρόμο, η εταιρεία Heel ταιριάζει σ’ έναν κόσμο δημιουργικότητας, αντίστασης και ελευθερίας σχεδιάζοντας και παράγοντας τα προϊόντα της στην Ελλάδα δίνοντας έμφαση στην ιδιαιτερότητα του ρούχου.\nΤα συγκεκριμένα ρούχα διατίθενται σε καταστήματα σε όλη την Ελλάδα και Κύπρο αλλά και online στο heelshop.gr όπου θα βρείτε όλα τα μοναδικά τους κομμάτια!Για ρίξτε μια ματιά λοιπόν…


Εθνική Ημέρα Samba για ΘΑΛΑΣΣΑ | Έργα Χώρος Τέχνης\nΣπίτι / Τέχνη / Εθνική Ημέρα Samba για ΘΑΛΑΣΣΑ\nΔημοσιεύτηκε από: Έργα Τέχνης σε Τέχνη, Ανταύγειες, Eventos, Τέχνη του κόσμου, Μουσική 29 από το Νοέμβριο του 2018\t0 257 Προβολές\nΜουσείο θα έχει ειδικό προγραμματισμό κατά τη διάρκεια της ημέρας 30 Νοέμβριος, 1και 8 του Δεκεμβρίου.\nΤο Μουσείο Τέχνης του ποταμού-θάλασσα, υπό την διεύθυνση του Ωδείου Ινστιτούτο, εγκαινιάστηκε, τον Απρίλιο του τρέχοντος έτους, η έκθεση «Το Ρίο Samba: αντίσταση και επανεφεύρεση ". Η παράσταση πέντε χρόνων του θεσμού και το εμπορικό σήμα, από, Έλαβε χιλιάδες επισκέπτες οι οποίοι ήταν ευχαριστημένοι και ενθουσιασμένοι. Έτσι, για τον εορτασμό της Εθνικής Ημέρας Samba, ΜΑΡ παρασκευάζεται ένα έντονο πρόγραμμα, σε συνεργασία με το λιμάνι της Samba.\nΠαράλληλη προγραμματισμού η έκθεση ανοίγει την Παρασκευή, 30 Νοέμβριος, με την κυκλοφορία του «παλαιά ταινία Tricksters», de Alexandre Nadai, το Μουσείο Αμφιθέατρο. Στο τέλος της συνεδρίας, θα υπάρξει συζήτηση μεταξύ του σκηνοθέτη, Noca da Portela και ο Ιβάν Milanese.\nΚατά τις ημέρες 30 Νοεμβρίου και 1η Δεκεμβρίου, MAR θα προωθήσει μια σειρά επισκέψεων μεσολαβεί για να δείξει «Ρίο Samba: Αντίσταση και επινόηση ", καθώς και εκθέσεις τροφίμων και χειροτεχνίας, κύκλους samba, jongo e tambor e Laboratório de Criação – com uma experiência de imersão em processos artísticos e educativos propostos por educadores do museu –, μεταξύ άλλων.\nΠΑΡΑΣΚΕΥΗ - 30/11\n11h – Έκθεση Τροφίμων και Τέχνη – Praça Mauá\n16h – Έναρξη των «παλαιά ταινία Tricksters», de Alexandre Nadai – Αμφιθέατρο του Μουσείου Τέχνης του Ρίο. Προβολή της ταινίας και συζήτηση με Noca da Portela, Ιβάν Milanese και Alexandre Nadai.\n8H30 – Samba de Roda στην Praça Maua, Sandra Portella; Noca da Portela; Ιβάν Milanese, Αυτοκρατορία Serrano; Mariano Maia; Thania Machado.\n21H30 με 23:30 – DJ Lili\nΣάββατο – 01/12 | 10h\n10h – Έκθεση Τροφίμων και Τέχνη – Praça Mauá\nΠλατεία Πλύνετε Maua με Afoxé Υιοί του Γκάντι\n14h – Επισκεφθείτε την έκθεση «Το Ρίο Samba: Αντίσταση και επινόηση ", με την Ντορίνα και τραγουδίστρια Maria Rita του Αγίου Βαλεντίνου (εκπαιδευτικός ΘΑΛΑΣΣΑ).\n15h – Επισκεφθείτε την έκθεση «Το Ρίο Samba: Αντίσταση και επινόηση ", με τον τραγουδιστή και συνθέτη Ζε Λουίς Αυτοκρατορίας και ο Andrew Βάργκας (εκπαιδευτικός ΘΑΛΑΣΣΑ).\n14h έως 5:00 μ.μ. – Laboratório de Criação – Museu de Arte Rio: εμπειρία εμβύθισης στον καλλιτεχνικό και εκπαιδευτικές διαδικασίες που προτείνει μουσειοπαιδαγωγούς. Η πρακτική περιλαμβάνει παιχνίδια, αστεία, παραστάσεις, ποίηση και πειράματα με διάφορα υλικά και αντικείμενα της τέχνης και οπτικής κουλτούρας.\n18H30 – Samba de Roda στην Praça Maua, Ως έχει με την Σάντος; Ζε Λουίς Αυτοκρατορία Serrano; Marquynhos Diniz\n21H30 για να 23:30 – DJ Jada\nAlexandre Nadai τέχνη τέχνες Εικαστικές τέχνες Ελεονώρα Santa Rosa Ινστιτούτο Odeon Ιβάν Milanese ΣΤΗ ΘΆΛΑΣΣΑ Museu de Arte Rio Noca da Portela Έργα Τέχνης Port Samba Ρίο Ιανέιρο\t2018-11-29\nΚολλημένος με: Alexandre Nadai τέχνη τέχνες Εικαστικές τέχνες Ελεονώρα Santa Rosa Ινστιτούτο Odeon Ιβάν Milanese ΣΤΗ ΘΆΛΑΣΣΑ Museu de Arte Rio Noca da Portela Έργα Τέχνης Port Samba Ρίο Ιανέιρο\nΠροηγούμενος: Alfredo Andersen House Museum ανοίγει ξανά μετά αναζωογόνηση\nΕπόμενος: Έκθεση στο Imperial Palace παρουσιάζει οπτικό σχεδιασμό καλλιτέχνη Claudia Tavares


Ο Ευ. Τσακαλώτος για το κοινωνικό μέρισμα | eklogika webTV\nHome \_ Πολιτική \_ Ο Ευ. Τσακαλώτος για το κοινωνικό μέρισμα\nLeft.grWed, November 15, 2017 8:12pm URL:\nTags: κοινωνικό μέρισμα, Τσακαλώτος


Αυτό το στυλ γυαλιών ηλίου είναι φέτος στη μόδα | imommy\nimommy.gr • Μαμά • Αυτό το στυλ γυαλιών ηλίου είναι φέτος στη μόδα\nΜαμά | 17 Ιουνίου 2018 | 06:00 | iMommy Team\nΜπορεί να μην ενδιαφέρεται κανείς πλέον για την προσωπική ζωή της Μπρίτνευ Σπίαρς, πίσω όμως στα 00’s όλοι ενδιαφερόντουσαν για το στυλ της και τα υπέροχα χρωματιστά γυαλιά της. Άλλο ένα Icon της δεκαετίας η Anastacia δεν κυκλοφορούσε πουθενά χωρίς τα εκκεντρικά κίτρινα και ροζ γυαλιά της. Σήμα κατατεθέν για την τραγουδίστρια που είχε κάνει το χαρακτηριστικό της τρεντ, τόσο δυνατό όσο και οι τότε επιτυχίες της.\n#Throwbackthursday to 2002 when #orange already was the new #black\nΑν και έμειναν για λίγο στο μπαούλο του χρόνου, τα χρωματιστά γυαλιά, σήμερα κάνουν την επανεμφάνισή τους με τη Τζι Τζι, την Κένταλ και τις πιο διάσημες fashion influencers παγκοσμίως να τα φοράνε με στυλ λες και ανακάλυψαν εκείνες τη νέα τάση. Εμείς όμως ξέρουμε την αλήθεια…\nA post shared by Aimee Song (@songofstyle) on Jan 27, 2018 at 7:38am PST\nΣα να μην πέρασε μία μέρα λοιπόν ή σαν ένα #throwback του 2000, τα «χτυπήματα» στα σόσιαλ μίντια των νέων κοριτσιών παίρνουν φωτιά για να ανακαλύψουν ποια εταιρεία κρύβεται πίσω από το κάθε χρωματιστό ζευγάρι. Κίτρινα, ροζ, κόκκινα, πορτοκαλί όλα τους ήταν υπέροχα και είναι έτοιμα να δώσουν μία πιο edgy και δροσερή πινελιά στην εμφάνισή σας. Και είτε τα θυμάστε από την προηγούμενη δεκαετία, είτε τα βλέπετε για πρώτη φορά, τολμήστε να τα εντάξετε στο καλοκαιρινό σας look και να δείτε τη ζωή με άλλο…χρώμα!


__ThessalonikiMesaApoEikones_: Στο δίκτυο ελληνικών πράσινων πόλεων από το Δεκέμβριο η Θεσσαλονίκη\nΣτο δίκτυο ελληνικών πράσινων πόλεων από το Δεκέμβριο η Θεσσαλονίκη\nΤην Ιδρυτική Διακήρυξη και το Καταστατικό του Δικτύου Ελληνικών Πράσινων Πόλεων - Green Greek Cities αναμένεται να υπογράψει μέσα στον Δεκέμβριο ο δήμαρχος Θεσσαλονίκης, Γιάννης Μπουτάρης.\nΗ δημιουργία του Δικτύου Ελληνικών Πράσινων Πόλεων (ΔΕΠΠ), από τον κεντρικό δήμο της Θεσσαλονίκης, αποσκοπεί στην ευαισθητοποίηση των τοπικών αρχών γύρω από θέματα του περιβάλλοντος και στην ανταλλαγή γνώσεων και τεχνογνωσίας.\nΗ ιδέα για τη δημιουργία του Δικτύου Ελληνικών Πράσινων Πόλεων «γεννήθηκε» με αφορμή την υποψηφιότητα της Θεσσαλονίκης για «Πράσινη Πρωτεύουσα της Ευρώπης 2014» και την υπογραφή του «Συμφώνου των δημάρχων».\nΣυμμετοχή στο πρόγραμμα έχουν δηλώσει έως τώρα οι δήμοι Βόλου, Θέρμης, Ιωαννιτών, Καλαμάτας, Κατερίνης, Κέρκυρας, Κομοτηνής και Τρικκαίων, ενώ έχει απευθυνθεί ανοιχτή πρόσκληση σε όσους ΟΤΑ επιθυμούν να δραστηριοποιηθούν από κοινού σε θέματα περιβάλλοντος.\nΠέρα από τη συμμετοχή των δήμων, το ΔΕΠΠ φιλοδοξεί να προσελκύσει επίσης Μη Κυβερνητικές Οργανώσεις, πανεπιστήμια, ινστιτούτα και άλλους οργανισμούς για την καλύτερη προώθηση των σκοπών του.\nΑνώνυμος 10 Νοεμβρίου 2012 - 12:15 π.μ.\nΘΕΣΣΑΛΟΝΙΚΗ: ΜΠΟΡΕΙ Η ΟΔΟΣ ΤΣΙΜΙΣΚΗ ΝΑ ΓΙΝΕΙ ΒΙΩΣΙΜΗ\nΤο περπάτημα στα πεζοδρόμια του κέντρου της Θεσσαλονίκης είναι βλαπτικό για την υγεία των ανθρώπων, είναι μία ριψοκίνδυνη και δυσάρεστη εμπειρία. Οι πεζοί κυκλοφορούμε με μια εξάτμιση στη μύτη και με τον κίνδυνο να τραυματιστούμε από τα μηχανάκια που πηγαινοέρχονται-σταθμεύουν πάνω σε πεζοδρόμια και πεζόδρομους.\nμπορείτε να διαβάσετε ολόκληρη την πρόταση.\nΥΓ. Με την πεποίθηση πως κάποια μέρα θα είναι καθαρή η ατμόσφαιρα της πόλης της Θεσσαλονίκης.


Καθελκύστηκε η νέα “φονική” κορβέτα του Πολεμικού Ναυτικού της Ρωσίας (εικόνες) | Ρωσία | ANT1 News\nΚόσμος /ΡωσίαΔημοσίευση: 01 Μαρτίου 2019 06:27\nΚαθελκύστηκε η νέα “φονική” κορβέτα του Πολεμικού Ναυτικού της Ρωσίας (εικόνες)\nΗ τελευταία κορβέτα κατηγορίας Project-22800 εντάχθηκε στο οπλοστάσιο του Πολεμικού Ναυτικού της Ρωσίας.\nΚαθελκύστηκε η νέα κορβέτα κατηγορίας Karakurt η του Πολεμικού Ναυτικού της Ρωσίας, στο ναυπηγείο Zelenodolsk στην περιοχή του Βόλγα, όπως ανακοίνωσε ο εκπρόσωπος του Σώματος, σύμφωνα με το ρωσικό πρακτορείο ειδήσεων TASS.\n«Η τελευταία κορβέτα κατηγορίας Project-22800 εντάχθηκε στο οπλοστάσιο του Πολεμικού Ναυτικού της Ρωσίας, έπειτα από την παράδοσή του στο Σώμα από το Ναυπηγείο Zelenodolsk, ενώ με εντολή του Ναυτικού Διοικητή Ναυάρχου Vladimir Korolyov, το πολεμικό πλοίο έχει ονομαστεί Tucha», δήλωσε ο Igor Dygalo.\nΗ κορβέτα κατηγορίας Karakurt είναι προϊόν της σειράς παραγωγής των μικρών αυτών πολεμικών πλοίων με τρομερά πυραυλικά συστήματα, που έχει ξεκινήσει για τον εξοπλισμό και την ενίσχυση των δυνατοτήτων του Πολεμικού Ναυτικού.\n«Μαζί με την κατασκευή κορβετών τέτοιας κατηγορίας για το ρωσικό Πολεμικό Ναυτικό, έχει δρομολογηθεί και η κατασκευή περαιτέρω πλοίων επιφανείας με μεγαλύτερο εκτόπισμα για το άμεσο μέλλον», ανέφερε ο Υποναύαρχος Vladimir Tryapichnikov στη τελετή καθέλκυσης.\nΟι κορβέτες κατηγορίας Karakurt ή αλλιώς «Project-22800» είναι μια σειρά πολεμικών πλοίων αμιγώς ρωσικής κατασκευής, που διαθέτουν πολλαπλά πυραυλικά συστήματα αλλά και πυροβόλα, με εκτόπισμα περίπου 800 τόνους και δυνατότητα ανάπτυξης ταχύτητας άνω των 30 κόμβων.\nΕΝΟΤΗΤΕΣ πολεμικό πλοίο


ΤΑΙΝΙΟΘΗΚΗ «Άνθρωπος και Ιστορία στο έργο του Παντελή Βούλγαρη» | ΤΑΙΝΙΟΘΗΚΗ «Άνθρωπος και Ιστορία στο έργο του Παντελή Βούλγαρη» – ΠΡΩΤΟ ΠΛΑΝΟ\nΗ Suzanne Ragondin έγραψε στη Liberation για τα Πέτρινα Χρόνια:\n“Με τα Πέτρινα Χρόνια του Παντελή Βούλγαρη ξαναβρισκόμαστε μπροστά σε ένα έργο που μας θυμίζει μονομιάς ότι ο κινηματογράφος δεν είναι υποχρεωτικά διασκέδαση, ότι μπορεί να είναι μια συναρπαστική εμπειρία, η έκφραση μια ολικής εθνικής ταυτότητας. Αυτή την εποχή, ο κινηματογράφος ανασκαλεύει πολύ τις μνήμες. Είχαμε το Heimat, το Shoah, το Les Temps detruit, τα πολλαπλά επετειακά αφιερώματα , σε όλα τα Φεστιβάλ, πάνω στο θέμα του τέλους του Δευτέρου Παγκοσμίου Πολέμου… Τα Πέτρινα Χρόνια ανήκουν σε αυτήν την κατηγορία. Η ταινία θυμίζει στο θεατή τι ήταν, στην Ελλάδα, τα χρόνια 1954-1974: δύο δεκαετίες, στη διάρκεια των οποίων σκληρά καθεστώτα διαδέχονταν το ένα το άλλο, μέχρι την πτώση των συνταγματαρχών. Σήμερα έχουν περάσει πάνω από δέκα χρόνια από την πτώση των συνταγματαρχών. Μπορούμε να ευχαριστήσουμε τον Βούλγαρη που βρήκε χρόνο να στοχαστεί”.\nΟ Χρήστος Βακαλόπουλος έγραψε στο Σύγχρονο Κινηματογράφο για το Χάππυ Νταίη:\n“Η μουσική της ταινίας Χάππυ Νταίη είναι ανησυχητική. Γνώριμα και απειλητικά. Τρομοκρατικά και τρομοκρατημένα, σπασμένα “εις τα εξ των συνετέθησαν”, τα αποσπάσματα που τη συνθέτουν (ή μάλλον την παράγουν μέσα από την αποσύνθεση τους), θα μπορούσαν να χαρακτηριστούν “κομμάτια”. Το μουσικό σώμα που ανδρώθηκε στην περίοδο μετά τον εμφύλιο και εξασφάλισε τη συνοχή του αποκρύβοντας τη μη- συνοχή και τον κατακερματισμό του κοινωνικού σώματος, βρίσκεται ξαφνικά μπροστά σε μια τρομακτική (για αυτό και τρομοκρατημένη) επιχείρηση τεμαχισμού, αποσπασματοποίησης του, ραγίσματος”.\nΟ Στράτος Κερσανίδης έγραψε στην Εποχή για το Όλα είναι δρόμος:\n“Διαδρομές στη Βόρεια Ελλάδα. Διαδρομές στις ψυχές των ανθρώπων. Ένα εσωτερικό road movie, όπου οι στάσεις δεν είναι τα μοτέλ την Εθνικής Οδού, αλλά τα βλέμματα και οι ανάσες των ανθρώπων. Η σκηνοθεσία του Παντελή Βούλγαρη είναι απογειωτική, γιατί είναι μια σκηνοθεσία ψυχής. Δεν καταφεύγει ούτε σε μεγαλοστομίες ούτε σε κάθε τρικ και εφέ για να εντυπωσιάσει. Το μόνο που χρησιμοποιεί, είναι τα ίδια μας τα υλικά: χώμα, νερό, σάρκα, μοναξιά, αγωνία”.\n* Όλα τα παραπάνω αποσπάσματα πάρθηκαν από το βιβλίο για τον Παντελή Βούλγαρη του Φεστιβάλ Κινηματογράφου Θεσσαλονίκης, το οποίο θα διατίθεται σε προσφορά στα 8,00€. Η προσφορά ισχύει μόνο κατά τη διάρκεια των προβολών του αφιερώματος [από Κυριακή 22 έως και Τρίτη 24/10] στο χώρο της Αποθήκης 1.


Δώδεκα βιβλία που πρέπει να διαβάσετε - Umano.gr\nHome ΨΥΧΑΓΩΓΙΑ Δώδεκα βιβλία που πρέπει να διαβάσετε\nΗ Αθήνα από τις 23 Απριλίου 2018 και για έναν χρόνο θα είναι η Παγκόσμια Πρωτεύουσα Βιβλίου. Στόχος του συγκεκριμένου θεσμού είναι να μας θυμίσει πως τα βιβλία δεν είναι διακοσμητικά αντικείμενα για τη βιβλιοθήκη αλλά το μέσον να μας ανοίγονται νέοι ορίζοντες.\nΑν σκοπεύετε να κάνετε την αρχή, σας προτείνουμε δώδεκα βιβλία που πρέπει να διαβάσετε.\nNA ΣΟΥ ΠΩ ΜΙΑ ΙΣΤΟΡΙΑ – ΧΟΡΧΕ ΜΠΟΥΚΑΪ\n(εκδόσεις opera animus)\nΠοτέ άλλοτε η ψυχανάλυση δεν απέκτησε τόσο μεγάλο ενδιαφέρον όσο σε αυτό το βιβλίο. Ο Χόρχε Μπουκάι (γιατρός, ψυχοθεραπευτής, συγγραφέας), βοηθάει τον κεντρικό ήρωα του βιβλίου Ντεμιάν να καταλάβει πολλά πράγματα για τον εαυτό του και κατ’ επέκταση εμάς, μέσα από ιστορίες και παραμύθια. Ένα από τα δώδεκα βιβλία, που θα σας βοηθήσει να ανακαλύψετε πολλά πράγματα για τον εαυτό σας και θα το λατρέψετε!\nΟ Ντεμιάν είναι ένας ανήσυχος νεαρός φοιτητής που προσπαθεί να ανακαλύψει τον εαυτό του. Οι αναζητήσεις του τον κατευθύνουν στον «Χοντρό», έναν πολύ ιδιόρρυθμο ψυχαναλυτή που τον βοηθά να αντιμετωπίσει την ζωή και να βρει απαντήσεις στα ερωτήματά του με έναν τρόπο πολύ πρωτότυπο: σε κάθε συνάντηση, του διηγείται από μία ιστορία, κλασική ή μοντέρνα, «ανατολίτικη» ή «δυτικότροπη», που πηγάζει από τη λαϊκή προφορική παράδοση ή από τη φαντασία του «Χοντρού».\nΟι ιστορίες αρχίζουν να λειτουργούν ως παραβολές. Ο Ντεμιάν κατασιγάζει τις αγωνίες και τις ανασφάλειες του, ωριμάζοντας μάλλον, παρά βρίσκοντας «έτοιμες λύσεις» και «συνταγές ευτυχίας»…\nΟι σχέσεις μεταξύ θεραπευτή και θεραπευόμενου δεν είναι –ούτε αυτές- συμβατικές και αναμενόμενες. Καβγάδες, διαφωνίες, συμπάθεια, αντιπάθεια, μίσος και αγάπη αφήνονται ελεύθερα να εκφραστούν, δημιουργώντας με αυτόν τον τρόπο δύο μοναδικούς λογοτεχνικούς ήρωες με σάρκα και οστά, προσφιλείς και οικείους στον αναγνώστη. Καμία σχέση εδώ με το στερεότυπο του ψυχαναλυτικού ντιβανιού και του οριζοντιωμένου πάσχοντος. Ο διάλογος με εξαιρετικές αφηγήσεις ιστοριών, τοποθετούν το Να σου πω μία ιστορία στην κατηγορία των λογοτεχνικών βιβλίων, ασχέτως εάν, παγκοσμίως, τοποθετείται κάτω από την ετικέτα: «Βιβλία αυτογνωσίας και αυτοβοήθειας».\nΑΜΛΕΤ – ΟΥΛΙΑΜ ΣΑΙΞΠΗΡ\nΓια να δείτε «Άμλετ» στο θέατρο και να τον καταλάβετε θα σας συνιστούσαμε να διαβάσετε αυτό το κορυφαίο βιβλίο του Ουίλιαμ Σαίξπηρ. Πόση απόγνωση μπορεί να αποδοθεί σε έναν φανταστικό χαρακτήρα… Όση απόγνωση μπορεί να έχει ένας πραγματικός άνθρωπος.\nΟ Άμλετ μπορεί να είναι ένα έργο πολιτικό ή φιλοσοφικό ή ποιητικό ή όλα μαζί ή τίποτε από αυτά, πλήρες ή ατελές, συγκλονιστικό ή αποτυχημένο -όμως σε καμία περίπτωση δεν μπορούμε, όπως και να τον μεταχειρισθούμε, να αμελήσουμε αυτή την ταραγμένη όσο και έντονα αισθητή σχέση του με το απόλυτο […].\nΤο κεντρικό, θαρρώ, ερώτημα του Άμλετ «να ζεις ή να μη ζεις», που συμπυκνώνει (και θα έλεγα ακυρώνει, αναβάλλει) όλη του την αγωνία, υποκρύπτει ένα άλλο πιο θεμελιώδες, πολύ πιο αγωνιώδες -θα το ώριζα πρακτικό- ερώτημα: πώς να ζεις.\nΟ Άμλετ δεν έχει, δεν θα βρει ποτέ, τρόπο να ζήσει, από την έναρξη ως τη λήξη του δράματος, γιατί «καμιά χρήση του κόσμου δεν είναι καλή». […] (Γ. Χειμωνάς, από τον πρόλογο της έκδοσης)\nΕΝΑ ΠΑΙΔΙ ΜΕΤΡΑΕΙ ΤΑ ΑΣΤΡΑ – ΜΕΝΕΛΑΟΣ ΛΟΥΝΤΕΜΗΣ\nΑκόμα και αν δεν έχετε διαβάσει ποτέ στη ζωή σας κανένα βιβλίο, κάντε ένα δώρο στον εαυτό σας και διαβάστε Μ. Λουντέμη. Θα σας προτείνουμε το «Ένα παιδί μετράει τα άστρα» για τη συγκίνηση της αφήγησης αλλά και για την ανάγκη ενός παιδιού για μόρφωση. Ένα προνόμιο που στις μέρες μας το θεωρούμε τόσο δεδομένο!\nΤην αυγή ξεκίνησε. Ήταν… παρηγορηµένο. Είχε καταφέρει όλη τη νύχτα να µετρήσει τ’ άστρα… Να τα µετρήσει όλα… σιγά σιγά… ένα ένα… Όλα…Και τα βρήκε σωστά.\nΜΙΣΑΝΘΡΩΠΟΣ – ΜΟΛΙΕΡΟΣ\nΟ αξιαγάπητος κεντρικός ήρωας του βιβλίου, Αλσέστ, με την ατελείωτη «γκρίνια» του θα σας εντυπωσιάσει. Από τις ομορφότερες κωμωδίες του Μολιέρου.\nΑλσέστ: Λέξη να μην προφέρουμε που από την καρδιά δε βγαίνει. Εγώ απορρίπτω την καρδιά που θέλοντας να αρέσει δε ξεχωρίζει αξία καμιά και για όλους έχει θέση…\nΈργο γραμμένο το 1666, όπου ο Μολιέρος σκιαγραφεί έναν από τους γνωστότερους ήρωές του, τον Αλσέστ. Έναν ακοινώνητο μισάνθρωπο που σε όλους και σε όλα βρίσκει ελαττώματα. Το παγκόσμιο θέατρο έχει κατά καιρούς ασχοληθεί μ’ αυτό τον τύπο ανθρώπου.\nΟ Αριστοφάνης αναφέρει ως μισάνθρωπο τον Τίμωνα τον Αθηναίο (Λυσιστράτη), τον οποίο ο Λουκιανός περιγράφει σε αφήγημά του. Επίσης, ο Μένανδρος αναφέρει ως μισάνθρωπο τον Κνήμωνα (Ο Δύσκολος). Ο μολιερικός Αλσέστ φτάνει με τη συμπεριφορά του στα άκρα. Αρνούμενος, όχι μόνο τους φίλους του αλλά και την Σελιμέ, με την οποία είναι ερωτευμένος, για να καταλήξει στο τέλος αναχωρητής και μόνος.\nΟ ΜΙΚΡΟΣ ΠΡΙΓΚΗΠΑΣ – ΑΝΤΟΥΑΝ ΝΤΕ ΣΑΙΝΤ ΕΞΥΠΕΡΥ\nΆλλο ένα από τα δώδεκα βιβλία που δεν θα πρέπει να λείπει από καμία βιβλιοθήκη. Ένα βιβλίο για μικρούς και μεγάλους . Δεν είναι τυχαίο το γεγονός πως οι περισσότεροι άνθρωποι που το έχουν διαβάσει έχουν πει «Το διάβασα όταν ήμουν μικρός και συγκινήθηκα. Το διάβασα όταν ήμουν μεγάλος και κατάλαβα».\nΗ ιστορία του Μικρού Πρίγκιπα είναι ένα μαγικό παραμύθι για μικρούς και μεγάλους. Είναι ένα παραμύθι διαχρονικό, αφού εδώ και πενήντα τέσσερα χρόνια αφήνει με τον ίδιο τρόπο άφωνους από συγκίνηση όσους το διαβάζουν. Ένας πιλότος κουρασμένος από τη σχέση του με τους ανθρώπους, ζει αποτραβηγμένος από αυτούς. Σε μία από τις πτήσεις του αναγκάζεται να προσγειωθεί στην έρημο της Σαχάρας, γιατί το αεροπλάνο του παθαίνει βλάβη.\nΒρίσκεται στη μέση του πουθενά, με προμήθειες νερού ίσα ίσα για οκτώ ημέρες. Εκεί συναντάει το μικρό πρίγκιπα, ένα παιδί με χρυσαφένια μαλλιά, που έχει έρθει από έναν μακρινό πλανήτη, τόσο μικρό όσο ένα σπίτι. Ο μικρός πρίγκιπας ταξιδεύει εδώ και ένα χρόνο. Επισκέπτεται καινούριους πλανήτες, θέλει να δει και να μάθει. Είναι όμορφος και ευαίσθητος, αμείλικτος και διάφανος, περίεργος και απρόβλεπτος, όπως μονάχα τα παιδιά μπορούν να είναι.\nΤην ώρα που αγωνίζεται να επισκευάσει το χαλασμένο αεροπλάνο του και ανησυχεί για την επιβίωσή του, ο πιλότος αναγκάζεται να αντιμετωπίσει ένα παραμυθένιο πλάσμα, που είναι ερωτευμένο με ένα τριαντάφυλλο. Που παρηγορεί τη μοναξιά του με ηλιοβασιλέματα, που έχει όλα κι όλα τρία μικροσκοπικά ηφαίστεια και λαχταράει να αποκτήσει ένα αρνάκι – έστω κι αν αυτό είναι σε μια ζωγραφιά και δε φαίνεται, γιατί είναι κλεισμένο σε ένα κασόνι.\nΟ μικρός πρίγκιπας, μέσα από τις δροσερές αναμνήσεις του ταξιδιού του, ξετυλίγει μπροστά στα μάτια του πιλότου όλη την επιπολαιότητα, την υπεροψία, τη μιζέρια, τη δίψα για χρήμα και εξουσία, τη μοναξιά των ανθρώπων.\nΟ Νίκος Καζαντζάκης δε χρειάζεται συστάσεις. Είναι ένας από τους μεγαλύτερους Έλληνες συγγραφείς. Διαβάζοντας αυτό το βιβλίο θα αισθανθείτε ένα βαθύ θρησκευτικό αίσθημα και ένα απίστευτο “γιατί”. Με το ρεαλιστικό του γράψιμο ο Νίκος Καζαντζάκης κλείνει μέσα σε ένα βιβλίο την ιστορία του Υιού του Θεού αλλά και την ιστορία της ανθρωπότητας.\n«Στη Λυκόβρυση, ένα χωριό της Ανατολίας, ένα παμπάλαιο έθιμο απαιτεί από τους κατοίκους να αναβιώσουν το Πάθος του Χριστού κατά τη Μεγάλη Εβδομάδα. Η άφιξη μιας ομάδας Ελλήνων, κυνηγημένων από τους Τούρκους, μοιράζει τη Λυκόβρυση στα δύο: ενώ ο ιερέας και οι προύχοντες αποδιώχνουν τους απόκληρους, εκείνοι που υποδύονται τους Αποστόλους και τον Χριστό προσπαθούν να τους βοηθήσουν.\nΜια άγρια πάλη αρχίζει να εξελίσσεται ανάμεσα στους πρόσφυγες, που έχουν εξαγριωθεί από την μακρά λιμοκτονία, και τους κατοίκους του χωριού. Μια ιστορία με πολύ σύγχρονους απόηχους.\nΑυτό το επικό μυθιστόρημα του μεγάλου Έλληνα συγγραφέα Νίκου Καζαντζάκη (1883-1957) επανατοποθετεί την ουσία του ευαγγελικού μηνύματος στην καρδιά της εποχής μας.» (Από τη γαλλική έκδοση Nikos Kazantzaki, Le Christ Recrucifié, Plon, Paris 1988)\nΠΟΙΟΣ ΣΚΟΤΩΣΕ ΤΟΝ ΑΚΡΟΥΝΤ – ΑΓΚΑΘΑ ΚΡΙΣΤΙ\nΑν θεωρείτε πως βαριέστε το διάβασμα, καλό θα ήταν να ξεκινήσετε ένα βιβλίο της Αγκάθα Κρίστι. Ειδικότερα αν είσαστε λάτρεις των αστυνομικών μυστηρίων. Κορυφαία στο είδος της αστυνομικής λογοτεχνίας, όσα βιβλία της και να διαβάσετε πάντα θα δυσκολεύεστε να βρείτε τον δολοφόνο. Ο Ακρόυντ είναι ένα μυθιστόρημα που κυριολεκτικά θα σας αφήσει άναυδους!\nΗ δεσποινίς Κάρολιν, η αδελφή του γιατρού Σέπαρντ, αν δεν ήταν από τη φύση προικισμένη με μεταφυσικές ικανότητες, είχε ωστόσο τον τρόπο να μαθαίνει όλα τα συνταρακτικά γεγονότα που συνέβαιναν στη μικρή επικράτεια του Κιγκς Άμποτ.\nΌταν τη νύχτα της 16ης Σεπτεμβρίου, η κυρία Φέραρς πέθανε, τα προγνωστικά μιλούσαν για αυτοκτονία. Κι όταν ο γιατρός Σέπαρντ, καλεσμένος στο «Φέρνλυ Παρκ», θα έχει μια ιδιαίτερη συνομιλία με τον οικοδεσπότη του, η ώρα των αποκαλύψεων θα έχει σημάνει και η δεσποινίς Κάρολιν θα γνωρίσει τον θρίαμβο.\nΜικρή επιτυχία, εν τούτοις, αν ληφθεί υπ’ όψη, ότι δεν είχε την παραμικρή διαίσθηση για το άγριο φονικό που θα ακολουθούσε. Και, το χειρότερο, φανέρωσε σκανδαλιστική άγνοια, καθώς, συζητώντας με τον αδερφό της για τον ανθρωπάκο που είχε έρθει να γειτνιάσει με το κτήμα τους και που το πιο γνωστό πάθος του ήταν η καλλιέργεια κολοκυθιών, θα ισχυριζόταν πως επρόκειτο για κουρέα.\nΟλέθριο λάθος, μια και επρόκειτο για τις καλλιτεχνικότερες «αντένες» που κόσμησαν ποτέ πρόσωπο ανθρώπου και για τον ίδιο τον δαιμόνιο Ηρακλή Πουαρό.\nΔΟΝ ΚΙΧΩΤΗΣ – ΜΙΓΚΕΛ ΝΤΕ ΘΕΡΒΑΝΤΕΣ\nΟ ρομαντικός «Δον Κιχώτης»! Ένα βιβλίο που γράφτηκε το 1605 και από τότε μέχρι σήμερα έχει την ίδια διαχρονική αξία. Ένας απλός αγρότης, ο Αλόνσο Κιχάδα, επηρεασμένος από τα ιπποτικά μυθιστορήματα αναζητά την περιπέτεια εκεί που δεν υπάρχει. Παρέα με τον αγαθό ιπποκόμο του Σάντσο Πάντσα που τον ακολουθεί πιστά.\n«Σ’ ένα χωριό της Μάντσας, που δε θέλω να θυμηθώ τ’ όνομά του, ζούσε εδώ και κάμποσα χρόνια ένας ιδάλγος. Από κείνους που έχουν ένα πολεμικό κοντάρι στην οπλοθήκη τους, μια παλαιική ασπίδα, ένα αχαμνό αλογάκι κι ένα λαγωνικό σκυλί. Η ηλικία του ζύγωνε στα πενήντα· ήταν άνθρωπος με γερή κράση, ξεραγκιανός, μ’ αδύνατο πρόσωπο, πολύ πρωινός, κι αγαπούσε με πάθος το κυνήγι.\nΌταν έμενε δίχως εργασία, καταγινότανε διαβάζοντας ιπποτικές ιστορίες. Ώσπου στο τέλος απόχτησε μια τέτοια μανία για το διάβασμά τους, που περνούσε τις νύχτες του διαβάζοντας από το βράδυ ως το πρωί, και τις ημέρες του από το πρωί ως το βράδυ. Κι έτσι ο λίγος ύπνος και το πολύ διάβασμα του ξέραναν το μυαλό σε βαθμό που να χάσει το λογικό του και τονε κυρίεψαν οι πιο αλλόκοτες ιδέες που πέρασαν ποτέ από τρελού κεφάλι.\nΤου φάνηκε πως ήτανε σωστό κι ωφέλιμο, τόσο για να λάμψει η δόξα του, όσο και για το καλό του τόπου του, να γίνει πλανόδιος ιππότης.·Να γυρίζει τον κόσμο, με το άλογό του και τα όπλα του, να γυρεύει περιπέτειες, και να κάνει κι αυτός όλα όσα είχε διαβάσει πως έκαναν οι πλανόδιοι ιππότες.·Να διορθώνει όλων των ειδών τις αδικίες, να μπαίνει σε τόσες συμπλοκές, σε τόσους κινδύνους, ώστε, νικώντας παντού, να κάνει αθάνατο τ’ όνομά του: Δον Κιχώτης ντε λα Μάντσα!».\nΟ «Δον Κιχώτης», από τα μεγαλύτερα έργα της παγκόσμιας λογοτεχνίας και το πιο διαδεδομένο μετά τη Βίβλο.\nΠαρουσιάζεται εδώ στην κλασική μετάφραση του Κ. Καρθαίου, αλλά σε νέα έκδοση και σε μονοτονικό, καθώς απευθύνεται στον σύγχρονο αναγνώστη και τον προσκαλεί ν’ ακολουθήσει –εκ του ασφαλούς– τον Μεγάλο Πλανόδιο στους δρόμους της αθανασίας του.\nΈνα συγκλονιστικό βιβλίο που πραγματικά θα ολοκληρώσετε μέσα σε λίγες μόνο ημέρες. Η πένα της Διδούς Σωτηρίου συγκλονίζει, ταρακουνάει. Ένα μυθιστόρημα για τα χρόνια της Μικρασιατικής Καταστροφής που στο τελείωμά του μας έχει διδάξει και προβληματίσει.\n«Πόλεμοι και ξανά πόλεμοι! Τι στο καλό θα βγάλει η μαγκούφα η εποχή μας και κοιλοπονάει τόσο άγρια;»Μπήκε το κακό με τους Βαλκανικούς Πολέμους και άργησε να βγει. Χρόνια σπαρμένα με θυσίες, πολέμους και νεκρούς. Η Μικρασιατική εκστρατεία και η καταστροφή.\nΗ ιστορία του Μανώλη Αξιώτη, Μικρασιάτη αγρότη από τον Κιρκιντζέ. Άνθρωπος του μόχθου, δεμένος με τον τόπο του, το πατρικό του σπίτι, τους χωριανούς του. Ο άντρας που πάλεψε με κορμί και με ψυχή. Στο Αμελέ Ταμπουρού, τα Τάγματα Εργασίας της Άγκυρας, το 1915. Στο μέτωπο του Αφιόν Καραχισάρ το 1922. Μια λεύτερη πατρίδα ονειρευόταν καθώς έσφιγγε τα δόντια και έλεγε: «Ώρα μάχης, Αξιώτη, ώρα θυσίας. Δεν έχεις ελόγου σου κανένα πάρε δώσε με την πολιτική. Το χρέος σου κάνεις».\nΤο μνημειώδες έργο της σύγχρονης ελληνικής πεζογραφίας που χαρακτηρίστηκε «Βίβλος της σύγχρονης εξόδου του Μικρασιάτικου Ελληνισμού». Από το 1962 που πρωτοεκδόθηκαν μέχρι σήμερα, τα Ματωμένα Χώματα έχουν ξεπεράσει σε πωλήσεις τα 400.000 αντίτυπα. Το βιβλίο έχει μεταφραστεί στις εξής γλώσσες: αγγλικά, βουλγαρικά, εσθονικά, γαλλικά, γερμανικά, ολλανδικά, ουγγρικά, ρώσικα, ρουμανικά, σερβικά, ισπανικά, ιταλικά, τουρκικά και κέλτικα βρετονικά. Στην Τουρκία το βιβλίο είχε συγκλονιστική απήχηση.\n1984, Ο ΜΕΓΑΛΟΣ ΑΔΕΛΦΟΣ – ΤΖΩΡΤΖ ΟΡΓΟΥΕΛ\nΤο ανατριχιαστικό βιβλίο του Όργουελ θα το διαβάσετε με μεγάλο ενδιαφέρον και μια δόση δέους. Μόλις κλείσετε και την τελευταία σελίδα, θα αναζητήσετε άλλους αναγνώστες που έχουν μελετήσει το ίδιο βιβλίο για να το αναλύσετε.\nΤο ολοκληρωτικό καθεστώς του Μεγάλου Αδελφού, παρακολουθώντας συνεχώς τους πάντες και τα πάντα μέσα από αμέτρητες διαδραστικές τηλεοθόνες, ασκεί τον απόλυτο έλεγχο στις πράξεις και τις συνειδήσεις. Όλα προσαρμόζονται στη μία και μοναδική αλήθεια. Αυτή που πρεσβεύει το Κόμμα, ο μόνος αλάθητος μηχανισμός, του οποίου προσωποποίηση είναι ο Μεγάλος Αδελφός.\nΤο έγκλημα της σκέψης είναι το θανάσιμο αμάρτημα. Για αυτό πρέπει να εξαλειφθεί οτιδήποτε οδηγεί στη διάπραξη του: ελευθερία, γλώσσα, ανθρώπινα συναισθήματα. Και όποιος υποπέσει σε έγκλημα σκέψης πρέπει να οδηγηθεί στο θάνατο αναμορφωμένος: θα πεθάνει αγαπώντας τον Μεγάλο Αδελφό. Όταν ο Όργουελ έγραφε το βιβλίο του, το 1984 ήταν μέλλον. Σήμερα είναι παρελθόν. Αλλά μετά από το έργο αυτό, το πραγματικό 1984 θα είναι πάντα μία χρονιά του μέλλοντος, η πρώτη ενός ζοφερού μιλένιουμ που απειλεί την ανθρώπινη ιστορία. Ένα από τα μεγαλύτερα βιβλία του 20ου αιώνα, το «1984» διαβάστηκε σαν μανιφέστο και θαυμάστηκε σαν προφητεία. Η εφιαλτική του αλήθεια για το κράτος της θανατερής τρομοκρατίας απέχει μόλις ένα βήμα από το να γίνει πραγματικότητα: ήδη ο Μεγάλος Αδελφός μας βλέπει.\nΠΟΛΙΤΕΙΑ – ΠΛΑΤΩΝΑΣ\nΈχετε ακούσει τόσα για τον Πλάτωνα, ήρθε η ώρα να τον μελετήσετε. Η Πολιτεία του άσκησε μεγάλη επιρροή στην πολιτική θεωρία. Έχουν γίνει πολλές συζητήσεις και αναλύσεις γύρω από το συγκεκριμένα βιβλίο. Παραμένει ένα αριστούργημα παρόλο που γράφτηκε το 374 π.Χ.\nΟι πολιτικές ιδέες του Πλάτωνος σημάδεψαν τον στοχασμό και την πολιτική πράξη είκοσι τεσσάρων αιώνων. Ο Πλάτων υπήρξε ο πρώτος φιλόσοφος που παρουσίασε μια συστηματική ανάλυση της πολιτικής ορθότητας, ο πρώτος που χρησιμοποίησε με κριτικό τρόπο την πολιτική φιλοσοφία για να προτείνει την μεταρρύθμιση της κυρίαρχης πολιτικής αντίληψης, ο πρώτος που συνέλαβε την ιδέα ότι η πραγματοποίηση μιας δίκαιης πολιτικής έχει ως προϋπόθεση την ριζική αλλαγή του ανθρώπου. Ο Πλάτων επικρίθηκε και επαινέθηκε πολύ.\nΚανείς σήμερα δεν θα ‘θελε να δει την εφαρμογή των πολιτικών αντιλήψεών του· ωστόσο η σκέψη του παραμένει στο επίκεντρο της σύγχρονης πολιτικής σκέψης. Είναι αλήθεια ότι ο Πλάτων δεν ασχολήθηκε με πολιτικά ζητήματα που σήμερα είναι επίκαιρα (η φύση και τα όρια της ελευθερίας, τα ατομικά δικαιώματα)· είναι βέβαιο πως δεν μπορούσε να το κάνει για λόγους που ανάγονται τόσο στο φιλοσοφικό του σύστημα όσο και στην κουλτούρα του. Αλλά ο θαυμασμός μπροστά στη δύναμη της σκέψης του παραμένει αναλλοίωτος.\nΠαρατηρούμε ότι στο διάβα των αιώνων, όσοι φιλόσοφοι επεδίωξαν να προωθήσουν την μεταρρύθμιση των θεσμών εμπνεύσθηκαν από τον Πλάτωνα (Ρουσσώ, Ωφελιμιστές).\nΤις τελευταίες δεκαετίες ασκήθηκε οξεία κριτική κατά του Πλατωνικού έργου. Ο Πόπερ ιδιαίτερα με το βιβλίο του Η ανοιχτή κοινωνία και οι εχθροί της κατήγγειλε το πλατωνικό έργο ως ξεπερασμένο και στενά εξαρτημένο από τις συνθήκες της «κλειστής κοινωνίας» της εποχής του. Εντούτοις, όταν συζητούμε για το πρόβλημα των πολιτικών ηθών ή τους κινδύνους της κάθε ολιγαρχίας, η σκέψη του Πλάτωνος μπορεί ξανά να είναι χρήσιμη. Monique Canto-Sperber\nΥΠΕΡΗΦΑΝΕΙΑ & ΠΡΟΚΑΤΑΛΗΨΗ – ΤΖΕΙΝ ΩΣΤΕΝ\nΡομαντική λογοτεχνία από τη μαιτρ του είδους Τζέιν Ώστεν. Η ερωτική ιστορία ανάμεσα στους κεντρικούς ήρωες Ελίζαμπεθ και Ντάρσυ ήταν, είναι και θα είναι από τους πιο ρομαντικούς έρωτες στην ιστορία της παγκόσμιας λογοτεχνίας.\nΕίναι παγκόσμια αναγνωρισμένη αλήθεια πως ένας ανύπαντρος και πλούσιος άντρας έχει βέβαια ανάγκη από μια σύζυγο. Όσο και αν είναι λίγο γνωστά, λοιπόν, τα αισθήματα και οι απόψεις αυτού του ανθρώπου, όταν για πρώτη φορά έρχεται να κατοικήσει σε μία γειτονιά.\nΗ αλήθεια αυτή είναι τόσο καλά χαραγμένη στα μυαλά όλων των κοντινών γειτόνων του, ώστε αυτός πια ο κύριος να θεωρείται σαν νόμιμο κτήμα της μιας ή της άλλης κοπέλας.\nΈνα από τα πιο αγαπημένα και πολυδιαβασμένα μυθιστορήματα της Τζέιν Ώστεν. Μέσα από μια ιστορία χτισμένη πάνω στα γνώριμα μοτίβα της – έρωτας και γάμος, ελπίδες και διαψεύσεις – και σε μια διελκυστίνδα ανάμεσα στη σοβαρότητα και στη σάτιρα, η συγγραφέας αναδεικνύεται σε ιστορικό και ηθογράφο της αγγλικής μεσοαστικής τάξης του ύστερου 18ου αιώνα.


Κατσαριδάκι ... τέλος! Κατασκευάστηκε το τελευταίο! video\nNewsit / Κόσμος / “Κατσαριδάκι” της Volkswagen… τέλος! Κατασκευάστηκε το τελευταίο! video\nΔημοσιεύθηκε: 10.07.2019 | 22:32\nΑν είστε από εκείνους που λατρεύουν το θρυλικό "κατσαριδάκι" της Volkswagen... μάλον θα στεναχωρηθείτε με την συγκεκριμένη είδηση.\nΤέλος το κατσαριδάκι!\nΣτο εργοστάσιο της Πουέμπλα έχουν παραχθεί από το 1997 περισσότερα από 1,7 εκατομμύρια “νέα κατσαριδάκια”\nΔείτε εικόνες από ένα θρυλικό κατσαριδάκι


Τέταρτη νύκτα έντασης στη Νάντη για τον θάνατο νεαρού από σφαίρα αστυνομικού | HuffPost Greece\n07/07/2018 09:42 EEST\nΤέταρτη νύκτα έντασης στη Νάντη για τον θάνατο νεαρού από σφαίρα αστυνομικού\nΝέα επεισόδια ξέσπασαν το βράδυ της Παρασκεύης, δηλαδή για τέταρτη συνεχόμενη νύχτα στη Νάντη, λίγο μετά την απαγγελία κατηγοριών σε βάρος του αστυνομικού των CRS που σκότωσε το βράδυ της Τρίτης τον Αμπουμπακάρ Φοφανά στη διάρκεια αστυνομικού ελέγχου.\nΛίγο πριν απ′ αυτές τις νέες βιαιότητες, ο αστυνομικός που πυροβόλησε τον Αμπουμπακάρ Φοφανά είχε αφεθεί ελεύθερος υπό δικαστικό έλεγχο, όπως ζήτησε ο εισαγγελέας της Νάντης Πιέρ Σενές. Απαγγέλθηκαν σε βάρος του κατηγορίες για «εσκεμμένη πρόκληση τραυμάτων που επέφεραν τον θάνατο χωρίς πρόθεση», διευκρίνισε ο δικηγόρος του, ο Λοράν-Φρανκ Λιενάρ.\nΣτη συνέχεια τη δεύτερη φάση, κατά την οποία θα διαφύγει κάνοντας όπισθεν, έναν ελιγμό «ιδιαίτερα επικίνδυνο αφού στην πορεία του ο οδηγός θα αγγίξει έναν αστυνομικό» που είχε «δίπλα του δύο παιδιά». Ο αστυνομικός θα προσπαθήσει να προφυλαχθεί ανεβαίνοντας στο κράσπεδο και παίρνοντας μαζί του «ένα μικρό κορίτσι που θα μπορούσε να τραυματισθεί από το όχημα του φυγά», διευκρινίζει ο εισαγγελέας. Ο οδηγός θα ρίξει στη συνέχεια το όχημά του πάνω σ′ ένα σταθμευμένο όχημα.\n«Δεν θα γίνω απόψε διαιτητής ανάμεσα σ′ αυτές τις διαφορετικές εκδοχές. Μένω στον ποινικό χαρακτηρισμό των πράξεων», πρόσθεσε ο Σενές.\nPLUS: Γαλλία νεκρός επεισόδια αστυνομικός νεαρός Νάντη


"Πιστεύουμε και εμείς ότι θα είμαστε πρώτοι" - Gentikoule\nΠοδόσφαιρο —02/12, 11:27\n“Πιστεύουμε και εμείς ότι θα είμαστε πρώτοι”\nΟ Γιάννης Κοιλιάρας μίλησε στο Gentikoule εν όψει του αγώνα με τον Εργοτέλη, στάθηκε στην εμπιστοσύνη του Παπαδόπουλου στο ρόστερ της ομάδας αλλά δεν… αποκάλυψε τι του είπε ο Νάστος μετά την γκολάρα που έβαλε στο ματς με την Καλλιθέα.\nΣυναντήσαμε τον αριστερό μπακ του ΟΦΗ στον χώρο της νέας μπουτίκ της ΠΑΕ και σε ένα χαλαρό κλίμα (έστω για λίγο) ήταν διαθέσιμος για να μιλήσει για το παιχνίδι με τον Εργοτέλη και όχι μόνο.\n“Έχουμε βρει τα πατήματα μας, είχαμε μια άσχημη εικόνα στα Τρίκαλα αλλά πήραμε έναν βαθμό. Μετά τις δύο νίκες πάμε με καλή ψυχολογία στο Παγκρήτιο. Είναι καλό το ότι δεν φύγαμε από το Ηράκλειο γιατί δεν υπάρχει κόπωση και είμαστε πιο ξεκούραστοι. Όμως, αυτό δεν αποτελεί δικαιολογία γιατί πρέπει να είμαστε έτοιμοι για όλα” ήταν τα πρώτα λόγια του Γιάννη Κοιλιάρα στο Gentikoule και συνέχισε αναφερόμενος στο παιχνίδι – κλειδί κόντρα στον Εργοτέλη: “Ο Εργοτέλης θα μπει για να τα δώσει όλα, όπως όλες οι ομάδες που παίζουν κόντρα στον ΟΦΗ. Είναι ένα παιχνίδι με ιδιαιτερότητες όμως είμαστε έτοιμοι για να ανταποκριθούμε στις απαιτήσεις του αγώνα. Ο Εργοτέλης δεν έχει κερδίσει ακόμα και αυτό είναι ένα επιπλέον κίνητρο. Ο τρόπος παιχνιδιού του Εργοτέλη είναι μια φιλοσοφία του προπονητή του και εμείς το μόνο που πρέπει να κάνουμε είναι να μπούμε δυνατά”.\nΜετά το τέλος του αγώνα με την Καλλιθέα, ο Νίκος Παπαδόπουλος δήλωσε ότι “την 10η αγωνιστική ο ΟΦΗ θα είναι πρώτος” και ο Γιάννης Κοιλιάρας συμφώνησε απόλυτα με τον προπονητή του εξηγώντας το γιατί: “Έχουμε παιχνίδια μέσα στην έδρα μας που πρέπει να τα πάρουμε και εκτός θα αντιμετωπίσουμε τον Εργοτέλη με τον Άρη που θα τα χτυπήσουμε. Ο κόουτς μας πιστεύει, μας το δείχνει και το πιστεύουμε και εμείς ότι θα είμαστε πρώτοι. Έχουμε καλή ομάδα, καλούς παίκτες”.\nΟ ίδιος επέστρεψε στα παιχνίδια και πέτυχε ένα πανέμορφο γκολ κόντρα στην Καλλιθέα με τον τεχνικό του ΟΦΗ να τονίζει ότι σκοπός είναι να χρησιμοποιηθούν όλοι οι ποδοσφαιριστές και αυτό είναι κάτι που μετράει για τον Γιάννη Κοιλιάρα: “Όταν βλέπεις ότι ο προπονητής πιστεύει όλους τους παίκτες τότε σου δημιουργεί επιπλέον καλή ψυχολογία. Τους έχει βάλει όλους να παίξουν και αυτό είναι πολύ σημαντικό για την ψυχολογία ενός ποδοσφαιριστή γιατί μας δείχνει ότι μας υπολογίζει και μας πιστεύει όλους”.\nΤο στοιχείο του φετινού ΟΦΗ που κάνει την διαφορά είναι το εξαιρετικό κλίμα και αυτό αποτυπώνεται από τον τρόπο που πανηγυρίζουν τα γκολ με τον Κοιλιάρα να κάνει ιδιαίτερη αναφορά σε αυτό: “Έχουμε ένα πολύ καλό κλίμα στα αποδυτήρια, με το τεχνικό τιμ και τους υπαλλήλους της ΠΑΕ. Φέτος είμαστε μια οικογένεια, το έχουμε δείξει και αυτό φαίνεται από τον τρόπο με τον οποίο έχουμε πανηγυρίσει όλα τα γκολ που έχει πετύχει η ομάδα”.\nΓια το τέλος αφήσαμε την ερώτηση – παγίδα δίχως ωστόσο ο ίδιος να… “τσιμπήσει” κάνοντας μια πολύ ωραία ντρίμπλα. Ο Κοιλιάρας είναι κολλητός με τον Ανέστη Νάστο και λίγα δευτερόλεπτα μετά το γκολ που πετυχαίνει κόντρα στην Καλλιθέα, φαίνεται από την κάμερα ότι του ψιθυρίζει κάτι στο αυτί. Του ζητήσαμε να μας πει τι του είπε ο αρχηγός του ΟΦΗ με τον ίδιο να απαντάει χαμογελώντας και να λέει πως “από αυτά που μου είπε, το μόνο που μπορώ να πω δημόσια είναι το “μπράβο”. Τα υπόλοιπα δεν μπορούν να ειπωθούν δημοσία (γέλια)”.


Χαρακόπουλος: «Άβατα και άσυλο, θερμοκήπια νέας γενιάς τρομοκρατών» – politik.gr\nΧαρακόπουλος: «Άβατα και άσυλο, θερμοκήπια νέας γενιάς τρομοκρατών»\n18/12/2018, 12:44 μμ\nΜε αφορμή την βομβιστική επίθεση που σημειώθηκε στα γραφεία του τηλεοπτικού ΣΚΑΪ και της εφημερίδας καθημερινή, ο τομεάρχης Προστασίας του Πολίτη, Μάξιμος Χαρακόπουλος τοποθετήθηκε στον ρ/σ ΘΕΜΑ για τα φαινόμενα ανομίας που μαστίζουν τη χώρα επί διακυβέρνησης ΣΥΡΙΖΑ.\n«Δυστυχώς τα τελευταία χρόνια με τη διακυβέρνηση ΣΥΡΙΖΑ, υπάρχει μια πρωτόγνωρη ανοχή σε φαινόμενα ανομίας και γενικευμένης βίας. Φαίνεται ότι επιβεβαιώνονται αυτοί που εδώ και καιρό επισημαίνουν ότι τα άβατα και τα άσυλα εξελίσσονται σε φυτώρια, σε εκκολαπτήρια μιας νέας γενιάς τρομοκρατών» τόνισε χαρακτηριστικά ο βουλευτής της Νέας Δημοκρατίας.\nΚαι πρόσθεσε: «Ο χώρος αυτός, ο λεγόμενος αντιεξουσιαστικός,των αναρχοαυτόνομων, βρίσκει ένα θερμοκήπιο να αναπτυχθεί στο άβατο των Εξαρχείων, στο άσυλο που υπάρχει στα Πανεπιστήμια, όπου συναντά κανείς κάθε παραβατική συμπεριφορά. Είναι αυτός που τροφοδοτεί μια νέα γενιά τρομοκρατών».\nTags: ανομία, άσυλο, Δηλώσεις, Εξάρχεια, παραβατικότητα, Τρομοκρατία, ΧΑΡΑΚΟΠΟΥΛΟΣ\nΓιατί χάνετε βάρος όταν μασάτε αργά;\nΠΟΞ:Σε προγράμματα φιλοξενίας μεταναστών και προσφύγων στρέφονται πολλές ξενοδοχειακές επιχειρήσεις